Majić: Unižavanje pravosuđa bez presedana, pokazivanje da nam nije potrebno - N1\nVesti Autor:N1 Beograd04. okt. 202121:13 > 21:2834 komentara\nSudija Apelacionog suda Miodrag Majić izjavio je u emisiji "Iza vesti", govoreći o slučaju Jovanjica, da "svakako slučaj bez presedana, kakav ne pamti". Ističe i da je "bez presedana unižavanje pravosuđa i pokazivanje građanima da to nama nije potrebno". "Ja ne pamtim takav slučaj, najblaže rečeno veoma neobično, a verujem da ćemo jednog dana ipak kad budemo znali više o tome, proučavati i ovaj slučaj kao paradigmu nečega što smo proživeli", kaže on.\nKako je rekao Majić, govoreći o intervjuu Vladimira Đukanovića sa Predragom Koluvijom, „bez presedana je unižavanje pravosuđa, pokazivanje građanima da to nama nije potrebno, da ga imamo jer je to potrebno Evropi, a da mi naše pravosudne stvari rešavamo na TV i u medijima“.\n„Imali smo mi i pre toga, da budemo pošteni, situacije gde je pravosuđe brutalno gaženo, setimo se slučaja Taton, ali nikad nismo imali jedan tako dug, kontinuirani period nipodaštavanja i ponižavanja pravosuđa“, kaže Majić.\nSpecifično je, kaže, što Vladimir Đukanović zauzima trenutno najvažnije funkcije u pravosuđu.\n„On najfundamentalnije odlučuje o mom statusu, karijeri… Imamo ljude koji zavise od tog čoveka koji u medijima ovaj slučaj predstavlja“, kaže on.\nKako je rekao, ne zna za drugi primer u kome se „ceo državni vrh upregao na jedan čudan način usred postupka za jedan tako veliki slučaj da relativizuje tu stvar i da nas uveri kako se tu ne radi ni o čemu ozbiljnom“.\n„Jedan potpuno neuobičajen, a svakako apsolutno neprihvatljiv pristup“, kaže on.\nKao primer naveo je to da je predsednik Vučić „ni mesec dana pre puštanja iz pritvora u kućni pritvor Predraga Koluvije dao izjavu u kojoj kaže da ‘ne zna zašto više tog čoveka drže, kao da je ubio 700 ljudi'“.\n„U sledećoj kontroli dolazi do puštanja, odnosno zamene ove mere. To je ono zašto govorimo da je opasno takve stvari raditi, ko će sad da poveruje, da ako predsednik kaže puštajte tog čoveka i oni ga puste, da veruje da je sve urađeno po zakonu“, kaže Majić.\nIstakao je da ne želi nikada da govori o konkretnom slučaju u kome ne postupa.\n„Načelno ću objasniti da je pritvor mera koja služi za nesmetano obavljanje postupka. Ovaj intervju je nešto potpuno neprihvatljivo i moralo bi da bude reakcije. Veću odgovornost mora da snosi intervjuer, jer on pored toga što je u tom trenutku navodno novinar, nosi sve ove funkcije. To se pušta u etar bez bilo kakve provere, daje se signal da se to inače treba raditi“, kaže on.\nKaže da je ovde daleko veća odgovornost Đukanovića.\n„A odmah iza toga, ili potpuno paralelno sa tim, prema mom dubokom uverenju, mojih kolega koje ćute, nemaju nikakvu reakciju potpuno“, kaže on.\nIstakao je da „na njega to ne može da utiče“.\n„Ali nisam potpuno siguran da ni na koga ne može da utiče, pogotovo na mlađe kolege, one koji još razmišljaju o svojoj karijeri, ja sam na svoju karijeru prestao da mislim onog trenutka kada sam progovorio“, kaže.\n„Da se ovo ne dešava u našem društvu, bila bi sjajna triler serija“\nDodaje da se „institucije razaraju na naše oči“.\n„Mi se pokušavamo praviti da se ništa ne dešava, da ćemo nekim kozmetičkim izmenama zakona i ustava nešto promeniti. Mi u ovim okolnostima, šta god trenutno da napišemo u ustavu, to ne bi značilo ništa, on se potpuno ne poštuje“, kaže on.\nPonovio je da je ovo „svakako slučaj bez presedana“.\n„Ja ne pamtim takav slučaj, najblaže rečeno veoma neobično, a verujem da ćemo jednog dana ipak kad budemo znali više o tome, proučavati i ovaj slučaj kao paradigmu nečega što smo proživeli“, misli on.\nNa pitanje da li je reč o sukobu unutar stranke, kaže da „ne zna šta se dešava u stranci“.\n„Međutim, dosta toga pokazuje, vi vidite svakodnevno šta se dešava, ovo da se ne dešava u našoj državi, našem društvu, ovo bi bila sjajna triler serija, koju bi verovatno moj urednik na kraju vratio i rekao ‘ovde si preterao'“, kaže.\nPrema njegovim rečima, „mi na ovaj način nikuda stići nećemo“.\n„Vi i dalje imate pravosuđe koje nominalno vodi sudske postupke, a zapravo vidimo svakodnevno da se ta stvar prelama na sasvim drugim mestima. Nigde ne piše da mi moramo da imamo sudove, to je civilizacijska tekovina, možda mi nismo za to zreli, možda treba da se vratimo onome što nam je bliže biću, da damo ljudima koji drže izvršnu vlast da presuđuju“, kaže on.\nNa pitanje šta bi se desilo sa slučajem Jovanjica kada bi se legalizovala marihuana u medicinske svrhe, kaže da je to suviše generalno, ali da „kada bi neko sutra odlučio da kod nas više nije proizvodnja marihuane nezakonita, to bi svakako imalo reperkusije i na taj slučaj“.\n„Bez obzira što je bilo nelegalno u vreme krivičnog dela, u vreme suđenja više nije, krivični zakonik se primenjuje najbolje po okrivljenog. Može se naknadno legalizovati nešto što je bilo nelegalno“, kaže sudija Majić.\niza vestiJovanjicamarihuanaMiodrag Majićpravosuđepredrag koluvijasudVladimir Đukanović\npre 10 min 18


UNS o prodaji Novosti: Smederevski biznismen jedini zainteresovani kupac - Društvo - Dnevni list Danas\nPočetna » Društvo » UNS o prodaji Novosti: Smederevski biznismen jedini zainteresovani kupac\nUNS o prodaji Novosti: Smederevski biznismen jedini zainteresovani kupac\nŠtamparija Borba a.d, većinski vlasnik Kompanije Novosti, na jučerašnjoj sednici Skupštine akcionara donela je odluku da odobri ugovor o prodaji ove medijske kuće privrednom društvu Media 026 d.o.o. Vučak, saznaje Udruženje novinara Srbije (UNS).\n0Piše: FoNet 27. avgusta 2019. 15.45 Izmenjeno: 16.18\nUgovorena cena Kompanije Novosti iznosi oko 300 miliona dinara, navodi UNS i dodaje da je Skupština akcionara Štamparije Borba na jučerašnjoj sednici dala saglasnost na „raspolaganje imovinom velike vrednosti“ kojom je odobreno zaključenje kupoprodajnog ugovora, čime će, ukoliko bude potpisan, privrednom društvu Media 026 pripasti 98 odsto vlasništva Kompanije Novosti.\nU Nacrtu ugovora o prenosu akcije u Kompaniji Novosti, koji je objavljen na sajtu Štamparije Borba, navodi se da se privredno društvo Media 026 obavezuje da Štampariji isplati razliku između potraživanja od 58.869.691 dinara i vrednosti „zamene ispunjenja“ (cene Kompanije Novosti) 300 miliona dinara, što iznosi 241.130.309 dinara, saopštio je UNS.\nPrema njihovim rečima, Štamparija Borba traži 299.512.500 dinara za prodaju Kompanije Novosti što je 30 odsto od ukupnog iznosa vrednosti 98,08 odsto udela koje ima u ovoj Kompaniji.\nPo navodima UNS, vlasnik privrednog društva Media 026 d.o.o. Vučak, koje je osnovano u avgustu prošle godine, Boban Rajić generalni je direktor i vlasnik i smederevskog preduzeća Coka.\nKako je UNS saznao, ovo privredno društvo jedino je podnelo zahtev za kupovinu udela Štamparije Borbe u Kompaniji Novosti, a na pozive UNS, Rajić se nije javljao.\nBoban Rajić, novosti, UNS\nUNS: Još nije popisan ugovor o prodaji Novosti firmi Media 026\nUNS: Kompanija Novosti produžava rok za otpremnine


Danas\t05.09.2019 18:34\nObradović je rekao da je cilj stranaka koje čine Savez za Srbiju da se stvore normalni uslovi za odvijanje izbora najmanje šest meseci, pre njihovog raspisivanja, da se oslobode mediji, ali da je „pošto je očigledno da SNS nema nameru to da uradi“, bojkot iznudjeno rešenje.\nOn je rekao i da odnos vlasti prema tome pokazuje imenovanje ministra policije Nebojše Stefanovića na čelo radne grupe za saradnju sa OEBS oko izbornog procesa. Obradović je pitao da li je normalno da policija kontroliše izborni proces i dodao da se u toj grupi nalazi još ljudi iz MUP Srbije.\nOn je rekao i da sa predstavnicima još nekolioko stranaka iz Saveza za Srbiju ide u Medvedju da bi sa građanima razgovarali o bojkotu lokalnih izbora koji se tamo održavaju u nedelju, 8. septembra. „U Medvedji su već danima kriminalno-batinaške grupe koje prete ljudima da mora da glasaju za listu na kojoj su SNS i SPS. Tamo je situacija mnogo gora nego što je bila u Lučanima“, rekao je Obradović.


1. Po ISO 9000 verifikacija je definisana kao " potvrđivanje pružanjem objektivnog dokaza da su ispunjeni specificirani zahtevi."\nVerifikacija se može definisati kao evaluacija da li je ili ne proizvod, usluga, ili sistem u skladu sa regulatornim, obaveznim, specifikacijskim ili nametnutim uslovima. Verificija ima za cilj da se proveri da li proizvod, usluga, ili sistem ispunjava skup specifikacija koji su dati dizajnom. Verifikacija se može izvoditi u toku razvoja, scale-up, ili proizvodnje. Verifikacija koristi objektivne dokaze da potvrdi da su određeni zahtevi ispunjeni. U kontekstu ovog standarda, pojam verifikacija koristi se u najmanje dve različite situacije: dizajn i razvoj i nabavka.\n2. Po ISO 9000 validacija je definisana kao “potvrđivanje pružanjem objektivnog dokaza da su ispunjeni zahtevi za specifičnu predviđenu upotrebu ili primenu"\nValidacija se može definisati kao garancija da proizvod, usluga, ili sistem zadovoljava potrebe kupca i drugih identifikovanih zainteresovanih strana. Validacija ima za cilj da obezbedi da proizvod ili usluga zadovoljavaju operativne potrebe korisnika. Validacija je proces uspostavljanja dokaza koji obezbeđuje visok stepen sigurnosti da proizvod, usluga, ili sistem ostvaruje svoje namenjene zahteve. Ovo često podrazumeva svrhu prihvatanja proizvoda od strane krajnjih korisnika i drugih zainteresovanih strana. Organizacija mora da izvrši validaciju svih procesa za proizvodnju i pružanje usluga, gde rezultujući izlazni elementi ne mogu biti verifikovani naknadnim praćenjem ili merenjem i, kao posledica, nedostaci postaju vidljivi tek pošto je proizvod u upotrebi ili pošto se usluga pruži. Uslovi za validaciju mogu biti stvarni ili simulirani.\nОбјавио Mihajilo Tosic у 8:11 AM No comments:\nIntegritet podataka predstavlja osnova farmaceutskog sistema kvaliteta, čime se obezbeđuje da se proizvode lekovi potrebnog kvaliteta.\nSistem upravljanja podacima trebalo bi da bude sastavni deo farmaceutskog sistema kvaliteta koji je opisan u EU GMP poglavlju 1. Napori i resursi sistema za upravljanje podacima trebalo bi da budu u srazmeri sa rizikom za kvalitet proizvoda, a takođe bi trebalo da budu u ravnoteži sa drugim zahtevima za obezbeđenje kvaliteta. Shodno tome, od proizvođača i analitičkih laboratorija se ne očekuje da sprovedu forenzički pristup proverama podataka na rutinskim osnovama, već da umesto toga dizajniraju i održavaju sistem koji daje prihvatljivo stanje kontrole na osnovu rizika integriteta podataka, a koje je u potpunosti dokumentovano uz odgovarajuće obrazloženje.\nZahtevi za integritet podataka važe podjednako i za ručno doobijene (papirne) kao i za elektronske podatake. Proizvođači i analitičke laboratorije treba da budu svesni da povratak sa automatizovanih/ kompjuterskih na manuelne, sisteme koji su zasnovani na papirnim zapisima, neće samo po sebi ukloniti potrebu za kontrolom integriteta podataka. To može takođe predstavljati nepoštovanje člana 23. Direktive 2001/83 / EC, koja zahteva od nosioca dozvole da se vodi računa o naučnom i tehničkom napretku i omogući da se medicinski proizvod proizvodi i proverava pomoću opšteprihvaćenih naučnih metoda.\nPrezentaciju na ovu temu možete pogledati na slideshare Integritet podataka\nОбјавио Mihajilo Tosic у 1:59 PM No comments:\nNeslaganja stručnjaka o legalizaciji kanabisa\nUdruženje koje se zalaže za legalizaciju kanabisa u medicinske svrhe čine uglavnom pacijenti koji imaju karcinom, neurološke, reumatske i još ...\nОбјавио Mihajilo Tosic у 2:25 PM No comments:\nDa li je FMEA koristan i pouzdan alat za procenu rizika?\nUpravljanje rizikom (preuzeto sa projectmanage)\nAnaliza efekata u slučaju neizvršenja (Failure Mode and Effects Analysis, FMEA) je metoda dizajnirana tako da je moguće identifikovati i potpuno razumeti potencijalne modove neuspeha i njihove uzroke, kao i efekte neuspeha korisnika sistema ili krajnih korisnika, za dati proizvod ili proces. Pomaže da se proceni rizik povezan sa identifikovanim slučajevima neuspeha, i omogući definisanje korektivnih mera.\nKorišćenjem FMEA moguće je identifikovati i izvršiti korektivne mere za rešavanje najtežih problema. FMEA je inženjering analiza koju izvodi multifunkcionalni tim, stručnjaci za odgovarajuće oblasti koji detaljno analiziraju dizajn proizvoda ili proizvodne procese na početku procesa razvoja proizvoda, kako bi se pronašli i korigovali nedostaci pre nego što proizvod dođe u ruke kupca.\nFMEA bi trebalo da bude vodič za razvoj kompletnog seta akcija, koje će smanjiti rizik povezan sa sistemima, podsistemima, i komponentama ili proizvodnim procesima na prihvatljiv nivo. Ako se FMEA efektivno koristi tokom životnog ciklusa proizvoda, to će dovesti do značajnih poboljšanja u pouzdanosti, sigurnosti, kvalitetu, isporukama i ceni. Izvođenje FMEA samo da bi popunili deo dokumentacije u procesu razvoja proizvoda, je gubljenje vremena i nema dodate vrednosti. Kao alat za procenu rizika, FMEA metodom se identifikuje ozbiljnost potencijalnih efekata neuspeha i obezbeđuje doprinos za ublažavanje mera za smanjenje rizika. U mnogim aplikacijama, FMEA uključuje i procenu verovatnoće pojavljivanja uzroka neuspeha i njihovih rezultujućih režima otkaza.\nProširivanjem analize može se obezbedi procena verovatnoće koja dovodi do neuspeha. Smanjenjem rizika, verovatnoća pojave neuspeha se smanjuje što povećava pouzdanost proizvoda ili procesa. FMEA je alat koji se koristi za poboljšanje pouzdanosti. Postoje tri osnovna slučaja za koji FMEA proces može da se primeni, svaki sa različitim obimom ili fokusom:\nSlučaj 1: Novi dizajn, nove tehnologije ili novi proces. Obim FMEA je kompletan dizajn, tehnologija, ili proces.\nSlučaj 2 : Izmene postojećeg dizajna ili procesa. Obim FMEA treba da se usmeri na modifikacije dizajna ili procesa, moguće interakcije zbog modifikacije a može da obuhvati I izmene u regulatornim zahtevima.\nSlučaj 3 : Upotreba postojećeg dizajna ili procesa u novom okruženju, lokaciji, aplikaciji, ili profil koji se upotrebljva (uključujući radni ciklus, regulatorne zahteve, itd).\nTri najčešća tipa FMEA su:\nОбјавио Mihajilo Tosic у 8:09 AM No comments:\nOsnovni koraci kod KPI ciklusa\nPoslovna inteligencija (Business Intelligence, BI) je aktivnost, alat ili proces koji omogućava preduzećima da stvore jasnu sliku i da rukovodstvu pruži podršku prilikom odlučivanja određivanjem ključnih indikatora performansi (KPI). Nivo uspeha svakog poslovnog poduhvata uglavnom može da se meri ili kvantifikuje u nekom aspektu:\nKorak 1: Izgraditi ili definisati osnovnu poslovnu strategiju ili ciljeve\nKorak 2 : Specificirajte metriku napretka ( KPI ), i definišite pragove koje ukazuju na stepen uspeha .\nKorak 3 : Meru realizacije uzimajući protok vremena kao osnovu\nKorak 4 : Podesite taktiku i uračunajte korelativne promene kao metriku uspeha\nKorak 5 : Primenite lekcije naknadne definicije strategije\nUz to poslovna inteligencija je mnogo više kulturni fenomen, udaljavajući se od intuitivnih strateških izbora i približavajući se racionalanom pristupu poslu.\nОбјавио Mihajilo Tosic у 4:15 PM No comments:\nJoš malo o novom izdanju Anex 15 GMP\nNovo izdanje Aneksa 15 stavlja veći naglasak na upravljanje rizikom nego što je to bilo u prethodnom dokumentu, i daje nove zahteve koji odražavaju promene u proizvodnji i regulatornim okruženjima.\nJedna od značajnih izmena u Aneks-u 15 je dodatak principa razvijenih u smernicama ICH Q8, Q9, Q10 i Q11.\nDo sada, kompanije su bile u mogućnosti da potvrde svoje metode čišćenja, sprovođenjem tri uzastopne uspešne procedure za čišćenje. Smernice sada zahtevaju da kompanije sprovedu procenu rizika da bi odredile odgovarajući broj postupaka čišćenja koje se mora izvesti.\nDeo o "Validaciji procesa" je ažuriran i sadrži odredbe za tekuću verifikaciju procesa tokom životnog ciklusa proizvoda. Kompanija treba da pokaže da je "ima kontrolu tokom životnog ciklusa proizvoda" I da periodično procenjuje "obim i učestalost tekuće validacije procesa."\nU novu verziju Aneksa 15 dodate su četiri sekcije koje nisu bile uključene u verziju dokumenta iz 2001. godine:\n1. Verifikacija transporta\n2. Validacija pakovanja\n3. Kvalifikaciija komunalne infrastrukture\n4. Validacija metoda ispitivanja\nОбјавио Mihajilo Tosic у 2:06 AM No comments:


Vakcina protiv sezonskog gripa dobila dozvolu – Nadlanu.com\nVakcina protiv sezonskog gripa dobila dozvolu\nObjavljeno 15. okt 2013. / 19:50:26\nNacionalna laboratorija Agencije za lekove Srbije dala je dozvolu da se u promet stavi vakcina "vaksigrip" protiv sezonskog gripa, proizvođača "Sanofi Paster".\n“Uslov da se vakcina stavi u promet je izdavanje potvrde kvaliteta i to je urađeno u najkraćem mogućem roku, nekoliko dana pre zakonom predviđenog roka, zahvaljujući dodatnim naporima stručnjaka ALIMS-a”, rekao je za B92 menadžer za odnose s javnošću u ovoj agenciji Aleksandar Tucović.\nInstitut za virusologiju, vakcine i serume “Torlak”, koji je dobavljač ovih vakcina, potpisao je juče sa Republičkim fondom za zdravstveno osiguranje ugovor o njihovoj nabavci.\nDirektor Fonda Momčilo Babić rekao je danas da ugovorena količina vakcina košta više od milion evra. Prema planu Instituta za javno zdravlje Srbije “Dr Milan Jovanović Batut”, narudžine će biti manje za oko 15 odsto nego za prethodnu sezonu.\n“Ukupno je planirano 265.159 doza vakcine protiv gripa, što je za oko 32.000 doza manje nego u sezoni 2012/2013. godine”, rekla je šef Odeljenja za prevenciju i kontrolu zaraznih bolesti u ovom institutu, dr Bojana Grgić.\nKIKI LESENDRIĆ: Voleo bih da ličim na Dženifer Lopez\nU TRI DOZE: Od danas obavezna vakcina protiv streptokoka


Gradski odbor SNS Šapca zapečatio je sudbinu Nebojše Stefanovića: Njemu i njegovima više nema mesta međju nama… - MAČVANSKI INFO\nGradski odbor SNS Šapca zapečatio je sudbinu Nebojše Stefanovića: Njemu i njegovima više nema mesta međju nama…\nGradski odbor Šapca Srpske napredne stranke na večerasnjoj sednici jednoglasno je odlučio da zatraži smenu Nebojše Stefanovića sa svih državnih funkcija i sa mesta predsednika Gradskog odbora SNS u Beogradu kao i smenu kompletnog rukovodstva GO SNS Beograda.\nTokom održanih sastanaka najveće nezadovoljstvo i kritike članstva odnosile su se na rad predsednika Gradskog odbora Beograda i doskorašnjeg ministra unutrašnjih poslova, a sadašnjeg ministra odbrane Nebojše Stefanovića i njegovih saradnika, pre svega zbog afere prisluškivanja predsednika Srbije Aleksandra Vučića i ugrožavanja njegove lične bezbednosti i članova njegove porodice.\nZbog svega javno rečenog članovi gradskog odbora Šapca zahtevaju da se do kraja ispita ko je prisluškivao Vučića i njegovu porodicu i zbog čega tadašnji ministar policije Nebojša Stefanović nije reagovao i zaštitio predsednika Srbije i njegovu porodicu.\nNa sastancima je zatražena ne samo smena sa svih funkcija nego i isključivanje iz članstva Stefanovića i svih njegovih saradnika koji su odgovorni za ugrožavanje bezbednosti Vučića i njegove porodice.\nPosebno je i ovom prilikom naglašeno da Vučić nikako ne sme da se pomera sa mesta predsednika stranke i da jedino on može da bude kandidat SNS za predsednika Srbije na predstojećim izborima.\nData je posebna podrška predsednikovom bratu Andreju i sinu Danilu koji su, godinama “ izloženi sramnim i brutalnim napadima od strane interesnih političara- kriminalaca, tajkuna i njihovih medija”.\nOd nadležnih organa se traži da se posebno obrati pažnja na bezbednost porodice Vučić i predsednika Srbije, koji je javno objavio žestok rat mafiji i poručio da će svi kriminalci brzo biti pohapšeni i procesuirani ma gde god se nalazili i krili”….\nPredsednik opštine Mali Zvornik pozvao građane da slede njegov primer i prime vakcinu protiv korona virusa


Gijom Klosa je esejista, bivši evropski politički savetnik i poslovni lider.\nUpravo je završio mandat direktora Evropske radiodifuzne unije, najvažnijeg saveza medija u svetu, nakon uloge izvršnog potpredsednika Mekdonaldsa za Francusku i južnu Evropu.\nPočasni je predsednik organizija EvropaNova, evropskog istraživačkog centra sa sedištem u Parizu, kao i predsednik organizacije Civico Europa, demokratskog evropskog građanskog pokreta.\nGijom Klosa je bio specijalni savetnik ministra zaduženog za poslednje francusko predsedavanje Savetom Evropske unije. Takođe je vodio sektor „Inovacije i proizvodnja u Evropi u oba globalizacije” francuskog Ministarstva ekonomije i finansija.\nPredaje evropske medije na Science-Po Paris i evropske poslove na College of Europe, ENA i HEC Paris.\nNapisao je nekoliko publicističkih knjiga o budućnosti Evrope.\nBio je kolumnista listova Metro i Forbs.\nZajedno sa 30 uticajnih evropskih mislilaca, Klosa je na zahtev predsednika Evropske komisije Junkera i Tuska učestvovao u oblikovanju izveštaja „Evropski put za bolju budućnost“, mape puta za ponovno pokretanje Evrope.


RTCG - Radio Televizija Crne Gore - Nacionalni javni servis :: Zanimljivosti :: Predsjednik Tošibe podnio ostavku\nZBOG GUBITAKA 14. 02. 2017. 23:19 >> 22:52 0\nPredsjednik Tošibe podnio ostavku\nNekoliko sati nakon što je Tošiba bila prisiljena da odgodi otkrivanje detalja o gubitku više od milijardu dolara, predsjednik kompanije Šigenori Šiga podnio je ostavku.\nOčekuje se da će japanski konglomerat saopštiti da otpisuje blizu šest milijardi dolara u svom nuklearnom biznisu u SAD-u. BBC saznaje da Tošiba nije mogla da postigne dogovor s revizorima o kolikoj sumi se zapravo radi. Iz kompanije su saopštili da Šiga odlazi s dužnosti zbog gubitka.\nNa funkciji će ostati do juna kako bi pomogao kompaniji da se nosi s problemom.\nZbog finansijskog kolapsa brojni analitičari su upozorili da je budućnost kompanije izložena riziku. Tošiba je od revizora zatražila dodatni mjesec prije objavljivanja izvještaja o zaradi, koji će uključivati visinu gubitka i detalje o mjerama koje Toshiba planira poduzeti kako bi se borila s finansijama.\nDionice su u utorak pale za čak devet odsto, a Tošiba je od kraja decembra prošle godine zabilježila gubitak od blizu 50 odsto.


14. Nov. 2015 u 18:31 Zvizdić: Napad na nevine građane Pariza je napad na sve nas\nVijeće ministara BiH danas je na vanrednoj sjednici najooštrije osudilo seriju terorističkih napada u Parizu u kojima je poginulo 128 osoba, ocijenivši da se radi o kukavičkom terorističkom činu. Vijeće ministara BiH ponovilo\n10. Nov. 2015 u 16:53 Illahi: MMF otvoren za pregovore s BiH\nTreća sjednica Fiskalnog vijeća BiH, kojom je predsjedavao predsjedavajući Vijeća ministara BiH i predsjedavajući Fiskalnog vijeća BiH Denis Zvizdić, održana je danas u Sarajevu. Na sjednici su razmatrani elementi Pisma namjere\n04. Nov. 2015 u 10:46 Sarajevo: Počela zajednička sjednica vlada BiH i Srbije\nU zgradi institucija Bosne i Hercegovine u Sarajevu počela je prva zajednička sjednica Vijeća ministara Bosne i Hercegovine i Vlade Republike Srbije. Članovi Vlade Srbije predvođeni premijerom Aleksandrom Vučićem jutros su u Sarajevu\n22. Oct. 2015 u 14:13 VMBiH započeo aktivnosti za pripremu aplikacije za članstvo u EU\nVijeće ministara Bosne i Hercegovine upoznato je danas sa zaključkom Predsjedništva Bosne i Hercegovine u vezi s pripremom informacije o spremnosti za podnošenje aplikacije za članstvo u Evropskoj uniji. Uredi predsjedavajućeg


Obuka voda za zaštitu snaga u mirovnoj misiji UNIFIL u Libanu | Ministarstvo odbrane Republike Srbije\nObuka voda za zaštitu snaga u mirovnoj misiji UNIFIL u Libanu\nU Centru za obuku jedinica za multinacionalne operacije u bazi “Jug” u toku je obuka voda za zaštitu snaga iz sastava Komande za obuku za učešće u mirovnoj operaciji Ujedinjenih nacija u Libanu.\nOvo je jedna u nizu aktivnosti Centra za obuku jedinica za multinacionalne operacije koji je osnovna lokacija u Srbiji za kolektivnu obuku jedinica predviđenih za upućivanje u multinacionalne operacije.\nMisija Centra je da obezbedi kvalifikovan personal i adekvatne uslove za obuku jedinica u rukovanju naoružanjem, taktikama, tehnikama i procedurama u mirovnim misijama, kao i izvođenje vežbi evaluacije u uslovima korišćenja modernih poligona, savremenih učioničkih kapaciteta, trenažera i simulatora, koji ga čine jedinstvenim u regionu.\nDaljim razvojem planirano je da Centar dobije status regionalnog centra, a potom i status Centra Partnerstva za mir.\nNa tom razvojnom putu uspostavljena je neposredna i efikasna saradnja sa Evropskom komandom Oružanih snaga SAD u Evropi i Nacionalnom gardom Ohaja, kroz brojne zajedničke aktivnosti u Srbiji i SAD. Rezultati te saradnje prevashodno se ogledaju u razmeni i sticanju iskustava u razvoju, organizaciji i funkcionisanju centara za obuku. Pružena je i značajna finansijska pomoć i izvršena nabavka najsavremenijih sredstava obuke putem donacije od strane američkog partnera.\nKljučne aktivnosti obuke koje se realizuju u Centru su obuka jedinica za upućivanje u multinacionalne operacije, vežbe evaluacije deklarisanih jedinica Vojske Srbije za učešće u multinacionalnim operacijama, multinacionalne vežbe „Platinasti vuk“ i „Obazrivi vuk“ na kojima je do sada učešće uzelo više od 15 partnerskih zemalja, kao i brojni međunarodno sertifikovani kursevi koje izvode renomirani instruktori iz Vojske Srbije i partnerskih zemalja (kurs za učešće civilnih eksperata u mirovnim misijama, kurs instruktora obuke, kurs za vojne posmatrače, kurs za štabne oficire i kurs komandanata kontingenta).\nObuka u Centru realizuje se po principu celine/modula koji imaju mogućnost usavršavanja i nadovezivanja i to su funkcionalna obuka u učioničkim kapacitetima, obuka posluga i timova koja se realizuje na poligonu „Borovac“, kolektivna obuka i realizacija vežbi na vojnom kompleksu „Rujan“ i gađanja na multifunkcionalnom strelišnom kompleksu „Vrtogoš“.\nVišestruke su koristi od korišćenja Centra koji se ogledaju u odličnoj obuci pripadnika Vojske Srbije, doprinosu bezbednosti u regionu i svetu i pozitivnim ekonomskim i finansijskim efektima.\nRazvijanje kapaciteta Centra za obuku jedinica za multinacionalne operacije značajno doprinosi povećanju ugleda Republike Srbije, o čemu svedoče brojni zvanični izveštaji visokih funkcionera UN o profesionalnosti, kvalitetu priprema, obuke jedinica i besprekornoj realizaciji misija i zadataka u raznim multinacionalnim operacijama pod okriljem UN i EU širom sveta.


U Covid bolnicama na lečenju u Nišu 229, Leskovcu 77, Vranju 82 i Surdulici 45 pacijenata - Dnevnik Juga\nPočetna / DRUŠTVO / U Covid bolnicama na lečenju u Nišu 229, Leskovcu 77, Vranju 82 i Surdulici 45 pacijenata\nSrdjan Stamenkovic 10/08/2020\tDRUŠTVO, Korona Virus, Leskovac, Niš, Surdulica, Vranje Ostavi komentar\nPrema zvaničnim podacima Kliničkog centra Niš u Covid bolnicama na jugu Srbije broj osoba na lečenju smanjen je sa jučerašnjih 446 na 433 danas.\nU Covid objektima Kliničkog Centra Niš, hospitalizovano je ukupno 229 pacijenata.\nKod 98 pacijenata, od kojih i 3 deteta koja su u stabilnom stanju, je potvrđeno prisustvo virusa Covid-19. Od ukupnog broja hospitalizovanih, potvrđenih pacijenata, 11 je priključeno na aparate za veštačku ventilaciju i nalaze se u jako teškom opštem stanju. Svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor.\nU ZC Lekovac u Covid bolnici, trenutno je hospitalizovano 77 pacijenata. Kod 31 pacijenata je potvrđeno prisustvo virusa Covid -19.\nU protekla 24 časa u Covid bolnici Leskovac bilo je 6 prijema i 4 otpusta sa lečenja. U KC Niš na dalje lečenje upućen je 1 pacijent sa teškom kliničkom slikom. Na kiseoničkoj potpori se nalazi 31 pacijent.\nU 4 Covid bolnice u ZC Vranje, ukupano je hospitalizovano 82 pacijenata. Kod 33 pacijenata je potvrđeno prisustvo virusa.\nU ZC Surdulica, u Covid bolnici trenutno su hospitalizovana 45 pacijenata. Kod 32 pacijenta je potvrđeno prisustvo virusa Covid -19.\nTagovibolnice covid 19 korona virus\nPrethodni TELONIM nova aplikacija koju mladi koriste za vređanje i ogovaranje\nSledeći U Leskovcu i Vlasotincu 4 novoobolele osobe – Zaraženo još dvoje korisnika Gerontološkog centra


Rohani Trampu: Ne igrajte se lavljim repom, rat s Iranom je majka svih ratova - Vijesti.me\nOŠTRO UPOZORENJE PREDSJEDNIKA IRANA AMERIČKOM KOLEGI\nRohani Trampu: Ne igrajte se lavljim repom, rat s Iranom je majka svih ratova\nRohani je naveo da "Amerika treba da zna da je mir s Iranom majka svakog mira"\nIranski predsednik Hasan Rohani uputio je oštro upozorenje predsjedniku SAD Donaldu Trampu, objavila je agencija ISNA, prenosi Rojters.\n"Gospodine Tramp, ne igrajte se lavljim repom, zbog toga samo možete da zažalite", poručio je Rohani.\nOn je naveo da "Amerika treba da zna da je mir s Iranom majka svakog mira, a rat s Iranom majka svih ratova".\n"Na riječ, pa čak ni na potpis Amerikanaca nije moguće osloniti se, tako da pregovori sa Amerikom nisu od koristi", rekao je Hamnei na sastanku sa zvaničnicima Ministarstva spoljnih poslova Irana, prenosi Rojters.\nKako agencija navodi pozivajući se na njegov zvanični sajt, on je dodao da bi pregovori sa SAD bili "očigledna greška"\n"(Ajatolah ali Hamnei) naveo je predlog predsjednika... da ukoliko ne bude bilo izvoza nafte iz Irana, neće biti izvoza ni iz jedne zemlje regiona, to je bio važan predlog koji odražava politiku i pristup (iranskog) sistema", navedeno je na zvaničnom sajtu Hamneija.


Ustavne reforme spriječile bi Silajdžića da uđe u Predsjedništvo. Dodik se nakon rušenja “aprilskog paketa” potpuno okrenuo RS\nPiše: Danijal Hadzovic 28.10.2021\nANALIZA 15 godina Dodikovog radikalizma: Za sve ovo kriv je Silajdžić\nU razgovoru za „Avaz“ politički analitičar Adnan Huskić prisjetio se tadašnjih riječi Milorada Dodika, koji je upravo te 2006. postao premijer RS. Dodik je, kaže, tvrdio da je Aprilski paket zadnja šansa koju pruža Bošnjacima.\nOkretanje Republici Srpskoj je upravo ono što je nakon rušenja aprilskog paketa Dodik i učinio. Njegova retorika postajala je sve radikalnija, što je vremenom vodilo i do otvorenog udara na državu i njene institucije. S druge strane, nakon rušenja “aprilskog paketa” angažman međunarodne zajednice u BiH, prvenstveno SAD, naglo je splasnuo, a proces prijenosa nadležnosti i izgradnje državnih institucija prekinut je.\nDa priliku koju su imali s "Aprilskim paketom" probosanske stranke više neće imati, nakon njegovog rušenja je otvoreno upozoravao i tadašnji lider SDS-a Dragan Čavić.\n- Svi koji misle i koji su večeras glasali protiv zato što imaju želje koje nisu realne i nisu ostvarive - moraju znati da te želje neće moći ostvariti sa istim sagovornicima u vremenu koje dolazi, rekao je Čavić.\n28.10.2021 u 12:07\nMilorad Dodik Haris Silajdžić RS Aprilski paket


POGINUO NOVINAR SA LEGITIMACIJOM “Njujork Tajmsa”: američki list saopštio da on nije bio na zadatku\nU Ukrajini život je izgubio jedan novinar, a drugi je povređen u blizini Kijeva, saopštio je šef regionalne policije, preneo je Tanjug. I dalje nijee poznato iz koje medijske kuće je novinar poslat iako je imao novinarsku propusnicu iz ,,Njujork tajmsa”, oni ipak negiraju i ističu da je propusnica iz 2015. godine. Ukrajinske vlasti su odmah optužile ruske vojne sile za pogibiju novinara, međutim, tek će biti utvrđeno koja strana je ubila novinara. Zbog ovog događaja, objavljeno je da u ukrajinski grad Irpinj novinari više neće ulaziti kako bi se sačuvala bezbednost u Kijevskoj oblasti, piše Politika.\nNakon što je pronađeno telo novinara i identifikovan njegov identitet nakon pronalaska njegove legitimacije, javljeno je da se radi o reporteru ,,Njujork tajmsa”. Brent Reno ubijen je u Irpinu u blizini Kijeva. Međutim, američki devnik saopštio je da taj novinar uopšte nije bio na zadatku u Ukrajini, preneo je Dojče vele. Danas je Magazin Tajm saopštio da je to bio njihov novinar i da je nesrećni Brent Reno radio na projektu o globalnoj izbegličkoj krizi.\nDojče vele se ranije pozvao na kijevsku policiju koja je navela da je muškarac novinar „Njujork tajmsa” na osnovu stare novinarske propusnice koja je pronađena kod njega. ,,Njujork tajms” je, onda, saopštio da mu je novinarska propusnica izdata za zadatak koji je obavljao pre mnogo godina.\nPortparol ,,Njujork tajmsa” saopštio je da je Brent bio talentovani režiser koji je proteklih godina mnogo doprineo Njujork tajmsu. Međutim, iako je u prošlosti doprineo (poslednji put 2015), nije izveštavao iz Ukrajine ni za jednu redakciju ,,Njujork tajmsa”. Izveštaji da je radio za ovu redakciju pojavili su se jer je sa sobom nosio pres oznaku Tajmsa koja mu je izdata za jedan zadatak pre mnogo godina”, saopštio je portparol ovog lista negirajući da se radi o njhovom reporteru.\nTagovi: ubijen američki novinar - ukrajina - zabranjen ulaz u irpinj


O nama - ICT Cortex\nSinergijom do digitalne Crne Gore\nOkupljamo renomirane ICT kompanije i zajednice u Crnoj Gori, koje su prepoznale značaj i potrebu postojanja naše organizacije za digitalni razvoj Crne Gore. Sinergijskim djelovanjem kreiramo nove poslovne mogućnosti i doprinosimo digitalnoj transformaciji na nacionalnom nivou, ali i promovišemo Crnu Goru na međunarodnom nivou kao značajnu zemlju za IT ulaganja.\nNaša misija je da poboljšamo konkurentnost u ICT sektoru Crne Gore kroz R&D, saradnju sa svim sektorima i javno-privatna partnerstva. Doprinijećemo stvaranju nove vrijednosti u oblastima tehnologije, internacionalizacije, razvoja talenata i inovacija.\nNaša vizija je da pozicioniramo ICT klaster kao ključnog partnera u digitalnoj transformaciji ekonomije, kako u privatnom tako i javnom sektoru, stvarajući partnerstva na lokalnom i internacionalnom tržištu.\nit stručnjaka iz CG\nFokusirani na ostvarenje zacrtanih ciljeva\nInternacionalizacija i jačanje IT izvoza\nSnaga je u ljudima!\nKo su naše članice?\nZahtjev za članstvo!


► LSV: Kasne radovi na obilaznici oko Zrenjanina, SNS obmanuo građane\nLiga socijaldemokrata Vojvodine (LSV) optužila je danas gradsku vlast u Zrenjaninu predvođenu Srpskom naprednom strankom da je još jedanput "obmanula" građane, pošto kasne radovi na izgradnji obilaznice oko tog banatskog grada.\nTa stranka je u saopštenju navela da je rok za završetak radova bio oktobar, ali da radovi nisu ni izbliza pri kraju i da se "golim okom je vidljivo da je i ovaj rok, kao i mnogi pre njega, probijen".\n"Naime, kao što se i na fotografijama koje su građani napravili prilikom obilaska može videti, na jednom kraku su vidljivi delovi konstrukcije mosta, ali oni nisu postavljeni, na drugom delu su započeti samo zemljani radovi, a po sredini trase nije urađeno ništa", navodi se u saopštenju.\nKako LSV ističe, dodatno zabrinjava to da se građevinska sezona polako završava, te da je moguće da će se rokovi još probijati.\nŠef odborničke grupe LSV-a u Skupštini Zrenjanina Dejan Čapo optužio je naprednjačku vlast da je sposobna samo da "ponudi demagošku predstavu, a ne i da ispostavi rezultate".\n"Zrenjaninska putna infrastruktura se ionako raspada, a prolazak kamiona kroz centar dodatno opterećuje naše puteve. Naši kolovozi su u veoma lošem stanju sa rupama na svakih par metara pa Zrenjaninci moraju da voze slalom da bi te rupe izbegli. Problem izgradnje obilaznice oko Zrenjanina je neophodno rešiti", istakao je on.


Sva tri naroda u BiH konstitutivna, odluke samo konsenzusom – DnevniZurnal\nby admin 27/10/2021, 04:52 999 Views\nPredsednik Srbije Aleksandar Vučić objavio je na svom zvaničnom Instagram nalogu da je ugostio predstavnika hrvatskog naroda u Bosni i Hercegovini Dragana Čovića, i dodao da je sa njim razgovarao “o svim važnim regionalnim pitanjima kao i o svim pitanjima od interesa za naše narode”. “Zajednički smo konstatovali da su Srbi, Hrvati i Bošnjaci konstitutivni narodi u BiH, koji samo konsenzusom mogu da donesu odluke o svojoj budućnosti”, istakao je Vučić.\n„Dakle, naš odgovor na sve krize je potpuno jasan – dogovor tri naroda!“, poručio je predsednik Srbije u objavi.\nČović je na svom Tviter nalogu tim povodom naveo da je sa Vučićem razgovarao o dijalogu i napretku Zapadnog Balkana.\n„Kada je reč o BiH, naglasio sam da promene Izbornog zakona/ograničene ustavne promene ne mogu ugroziti temelje BiH – konstitutivni narodi i njihova prava moraju biti poštovani u potpunosti, dok diskriminacija mora biti eliminisana“, poručio je Čović.


Uzbuna u Prištini zbog sastanka Vučića i palestinskog ambasadora - Sputnjik Srbija\n06:10 25 Septembar 2020\nUzbuna u Prištini zbog sastanka Vučića i palestinskog ambasadora\n17:43 15.09.2020 Preuzmite kraći link\nKosovska ministarka spoljnih poslova Meljiza Haradinaj Stubla komentarisala je susret predsednika Srbije Aleksandra Vučića i palestinskog ambasadora Muhameda Nabhana.\nOna je na Tviteru kritikovala Vučića, navodeći da krši sporazum o normalizaciji odnosa Beograda i Prištine koji je nedavno potpisan u Vašingtonu.\nSpornim je ocenila to što je predsednik Srbije zahvalio ambasadoru Palestine na principijelnom stavu palestinskog rukovodstva o nepriznavanju jednostrano proglašene nezavisnosti tzv. Kosova.\n„Kosovo sa velikom zabrinutošću prati destruktivne akcije Vučića. Kršeći tačku 15 sporazuma u Vašingtonu, danas je zahvalio palestinskom ambasadoru na principijelnom nepriznavanju Kosova. Nažalost, Srbija ostaje nepouzdan partner“, napisala je Meljiza Haradinaj Stubla.\nPodsetimo, u tački 15, između ostalog, je navedeno: Srbija (Beograd) će se složiti da sprovede jednogodišnji moratorijum na njenu kampanju povlačenja nezavisnosti i uzdržati od toga da zvanično ili nezvanično zahteva od bilo koje zemlje ili međunarodne organizacije da ne prizna Kosovo (Prištinu) kao nezavisno.\nVučić palestinskom ambasadoru: Srbija za trajan mir i stabilnost na Bliskom Istoku\nKosovo i Metohija, Aleksandar Vučić


#FreetoWalk - Marketing Mreža\nSVET – Allstate Fondacija, u saradnji sa agencijom MSLGROUP/Leo Burnett, lansirala je prošle nedelje #FreetoWalk, kampanju koja ima za cilj da ukaže da je za većinu žena ostanak u nasilnim vezama nalik boravku u zatvoru.\nInsipracija za ovaj video, pod nazivom „America’s Largest Prison Break“, je Lori koja je dve godine krila novac od svog verbalno nasilnog supruga u kutiji za tampone, kako bi mogla da postane finansijski samostalna, pa i na kraju slobodna.\nUpravo akcija Purple Purse koja je pokrenuta pre 10 godina u okviru Allstate Foundation, ima za cilj da pomogne onima koji se nalaze u ovakvim situacijama. Prema poslednjim podacima, do sada je preko 800.000 žrtava uz pomoć ovog projekta uspelo da se obrazuje ili na druge načine da pomogne sebi i da se finansijski osamostali i tako izbegne dalja zlostavljanja.\nViše informacija o kampanji pročitajte na portalu PRNewswire.


Crédit Agricole na Zimskom seminaru farmera na Tari predstavlja kredite za energetsku efikasnost\nPočetak/Promo/Crédit Agricole na Zimskom seminaru farmera na Tari predstavlja kredite za energetsku efikasnost\nMarketing Niške Vesti30. januara 2020.\nCrédit Agricole Srbija će tokom XVI Zimskog seminara farmera na Tari organizovati predavanja i predstavljanje najnovijih proizvoda za poljoprivrednike uključujući i kredite za finansiranje projekata energetske efikasnosti i obnovljivih izvora energije, kao i tradicionalnu šetnju stazama Tare za sve učesnike seminara koja se održava u sredu, 29. januara 2020. godine.\nPredstavnici Crédit Agricole banke će prisutnim poljoprivrednicima na Tari predstaviti novu ponudu dugoročnih kredita za finansiranje projekata energetske efikasnosti i obnovljivih izvora energije koje realizuje u saradnji sa nemačkom razvojnom bankom KfW. Uz ove kredite, odobrava se i deo bespovratnih sredstava kao i potpuno besplatna pomoć tehničkih konsultanata koji ocenjuju izvodljivost i isplativost projekta.\nGlobalna strategija Crédit Agricole Grupe u fokus svog poslovanja stavlja ekologiju i odgovoran pristup finansiranju. Želeći da preuzme aktivnu ulogu u ovom domenu, i podržavajući potrebe svojih klijenata, Credit Agricole banka poljoprivrednicima u Srbiji nudi konkuretna i kvalitetna finansijska rešenja koja treba da daju pozitivan uticaj na lokalno okruženje i prirodnu sredinu.\nCrédit Agricole banka Srbija je članica Crédit Agricole grupe, vodećeg partnera francuske ekonomije i jedne od najvećih bankarskih grupacija u Evropi. Crédit Agricole je vodeća banka za poslovanje sa stanovništvom u Evropi, prva u asset menadžementu, prva u bankoosiguranju i treća u projektnom finansiranju. Izgrađena na snažnim korenima kooperative, sa svojih 140.000 zaposlenih i 31.500 rukovodilaca u lokalnim i regionalnim bankama, Crédit Agricole grupa je odgovorna i responzivna banka koja uslužuje svojih 52 miliona klijenata, 8.8 miliona zajedničkih akcionara i milion pojedinačnih akcionara.Zahvaljujući modelu univerzalnog bankarstva fokusiranog na klijenta, koji se zasniva na saradnji između banaka za poslovanje sa stanovništvom i poslovnih linija, Crédit Agricole grupa je vodeći partner u podržavanju klijenata u njihovim projektima u svim oblastima poslovanja sa stanovništvom kroz specijalizovane poslovne linije: dnevno poslovanje, štednja, stambeni i potrošački krediti, osiguranje, privatno bankarstvo, asset menadžment, lizing i faktoring i koroporativno i investiciono bankarstvo. Crédit Agricole se takođe ističe po svojoj dinamičnoj i inovativnoj politici društveno odgovornog poslovanja za dobrobit privrede. Ova politika zasnovana je na pragmatičnom pristupu koji je prožet kroz celu grupu i angažuje svakog zaposlenog.\nBanka Crédit Agricole\nPodnosila lažne zahteve za kredit, oštetila banku za preko 3,5 miliona dinara\nUhapšena službenica banke zbog pronevere\nPosebna ponuda Crédit Agricole banke namenjena prosvetnim radnicima\nDo nove opreme i mehanizacije uz pomoć Crédit Agricole banke


Neverovatne „Saturnove oči“ zadivile svet (video) - 27.09.2017, Sputnik Srbija\nNeverovatne „Saturnove oči“ zadivile svet (video)\nAstronomi Evropske južne opservatorije uz pomoć teleskopa VLT uspeli su da naprave snimak neobične magline NGS 7009 u sazvežđu Vodolije koja je dobila ime... 27.09.2017, Sputnik Srbija\n20:19 27.09.2017 (Osveženo: 12:28 28.09.2017)\n© Foto : JT/European Southern Observatory (ESO)\n„Saturnovo oko“ je otkrio Vilijem Geršel 1782. godine. Kosmički objekat je udaljen od Zemlje oko 5.000 svetlosnih godina. Prošle godine naučnici su smatrali planetarnu maglinu, kao što je ova, zvezdanim sistemom, dok je u 19. veku bilo objašnjeno da ona predstavlja ostatke zvezda koje liče na Sunce.\nNaučnici su saopštili da je analiza dobijenih podataka pokazala složenu slojnu strukturu „Saturnovog oka“. Astronauti se nadaju da mogu otkriti tajnu rođenja magline i shvatiti kako je ona dobila svoju neobičnu formu.


Slabiji pritisak i nestanak vode od sutra u delovima Beograda - Beograd - Dnevni list Danas\nPočetna » Beograd » Slabiji pritisak i nestanak vode od sutra u delovima Beograda\nZbog redovnog ispiranja vodovodne mreže u opštinama Novi Beograd, Zemun i Surčin od sutra do 22. oktobra, od 22 do 6 sati biće umanjen pritisak vode, uz povremene prekide u vodosnabdevanju, najavilo je JKP „Beogradski vodovod i kanalizacija“.\n0Piše: Beta 18. oktobra 2020. 18.35 Izmenjeno: 18.35\nPovremenih prekida u vodosnabdevanju i umanjen pritisak vode 19. i 20 oktobra biće u naseljima Jakovo, Boljevci i Progar, 20. i 21.oktobra u naseljima Bežanijska kosa, Bečmen, Jakovo i Petrovčić, a 21. i 22.oktobra u Surčinu, Dobanovcima, Ugrinovcima i Grmovcu.\nTokom radova može biti kratkotrajnog zamućenja vode.\n„Vodovoda“ je pozvao potrošače da pripreme zalihu vode za piće i druge potrebe.\nVodovodna mreža se ispira nekoliko puta u toku godine, da bi voda bila zadovoljavajućeg kvaliteta, piše u saopštenju.\ncesma, Novi Beograd, surcin, Voda, zemunBeograd\nVeći deo grada bez vode za vikend\nZa vikend veći deo Beograda bez vode


Aleksej Miler - Blic Online\nRusija će sama završiti gradnju gasovoda "Severni tok 2", jer je ne postoje tehnološke prepreke koje bi zahtevale stranu pomoć, izjavio je šef "Gasproma" Aleksej Miler.\nVučić i Miler o razvoju srpskog gasnog tržišta\nPredsednik Srbije Aleksandar Vučić sastao se danas sa predsednikom Upravnog odbora Gasproma Aleksejem Milerom, sa kojim je razgovarao o razvoju srpskog gasnog tržišta.\nDirektori Gasproma i OMV-a, Aleksej Miler i Rajner Zele, potpisali su danas u Beču, u prisustvu predsednika Rusije Vladimira Putina i austrijskog kancelara Sebastijana Kurca, produženje sporazuma o isporukama gasa iz Rusije u Austriju do 2040.godine.\nRuska kompanija Gasprom je spremna da u narednih nekoliko dana počne sa polaganjem cevi na morskom delu gasovoda "Turski tok", izvestio je danas generalni direktor Gasproma Aleksej Miler predsednika Rusije Vladimira Putina.\n"Gasprom": Napreduju radovi na "Turskom toku"\nKompanija "Gasprom" izgradila je objekte za isporuku gasa gasovodu "Turski tok" i ruska strana je u potpunosti spremna, rekao je generalni direktor ove kompanije Aleksej Miler.\nMiler: Novi model finansiranja Severnog toka 2 do kraja 2016.\nRuski gasni gigant Gasprom i njegovi partneri u projektu gasovoda Severni tok 2 će do kraja godine izabrati novi model finansiranja, izjavio je danas novinarima generalni direktor Gasproma, Aleksej Miler.\nGasprom očekuje rekordni izvoz gasa u Evropu\nPrvi čovek Gasproma Aleksej Miler izjavio je da će obim izvoza gasa ove kompanije u Evropu po završetku 2016. godine biti rekordan.\nMiler i Putin: Do kraja godine ćemo analizirati da li je isplativa izgradnja gasovoda ispod Crnog mora\nKompanije Gasprom, Edison i DEPA će do kraja godine izvršiti procenu isplativosti ulaganja u izgradnju gasovoda ispod Crnog mora, izjavio je danas generalni direktor Gasproma Aleksej Miler na sastanku sa predsednikom Rusije Vladimirom Putinom.\nGasprom u 2015. povećao isporuke gasa Srbiji za 23 odsto\nRuski energetski gigant "Gasprom" je tokom 2015. Srbiji isporučio 1,7 milijardi kubnih metara gasa, što je 23,6 odsto više u odnosu na prethodnu godinu, pokazali su danas preliminarni podaci.\nGasprom traži garancije ukrajinskog Naftogasa za isporuke gasa\nRuski gasni proizvođač Gasprom saopštio je danas da je od ukrajinske kompanije Naftogas zatražio da obezbedi garancije vezano za količine gasa koje namerava da kupi do kraja marta, izveštava agencija Rojters.\nSmanjen kapacitet Turskog toka zbog izgradnje Severnog toka 2\nRuski gas za Kinu novom i istočnom maršrutom\nGasprom bi u skorije vreme mogao da potpiše memorandum o razumevanju za projekat isporuke prirodnog gasa u Kinu gasovodom sa ruskog Dalekog Istoka, rekao je direktor kompanije Aleksej Miler, tokom posete Kini.\nRusija juče odobrila popust, a danas prekinula isporuku gasa Ukrajini\nRuski Gasprom saopštio je danas da je tokom prepodneva prekinuo isporuku gasa Ukrajini.\nUkrajina tražila popust na cenu gasa, Rusija se saglasila\nNaftogas Ukrajine zatražio je od Gasproma da produži popust na cenu gasa i za treće tromesečje, a Rusija je najavila da će Kijevu izaći u susret.\nCipras razgovarao sa Milerom\nGrčki premijer Aleksis Cipras sastao se danas sa generalnim direktorom ruske kompanije "Gasprom" Aleksejem Milerom na marginama međunarodnog ekonomskog foruma u Sankt Peterburgu.\nZBOGOM DRUŽE PUTINE Vučić energetski okreće Srbiju ka Americi\nSrbija je juče i zvanično napravila zaokret u energetskoj politici i potražiće alternativu u saradnji sa Amerikom.\nMiler: Izvoz ruskog gasa na evropsko tržište u porastu\nIzvoz ruskog gasa na evropsko tržište je u porastu i nastaviće da raste u narednih 15 godina za oko 17 odsto, izjavio je danas predsednik Upravnog odbora Gasproma Aleksej Miler i naglasio da postoji potreba za novim gasovodima između Rusije i Evrope o čemu će se pregovarati.\nAntić: Investitori sa istoka i zapada dobrodošli u Srbiju\nMinistar rudarstva i energetike Aleksandar Antić pozvao je danas investitore sa istoka i zapada da ulažu u Srbiju i da sarađuju sa srpskim privrednicima.


Potpredsednik Vlade Republike Srbije i ministar unutrašnjih poslova dr Nebojša Stefanović obišao je danas u Rakovici volontere i pripadnike MUP-a - Beograd24\nPotpredsednik Vlade Republike Srbije i ministar unutrašnjih poslova dr Nebojša Stefanović obišao je danas u Rakovici volontere i pripadnike MUP-a\nAutor Redakcija Beograd24\t Objavljeno Mar 23, 2020\nPotpredsednik Vlade Republike Srbije i ministar unutrašnjih poslova dr Nebojša Stefanović obišao je danas u Rakovici volontere i pripadnike MUP-a koji pomažu najstarijim sugrađanima i tom prilikom pozvao sve građane Srbije da poštuju mere koje donosi Vlada Srbije, jer jedino tako štitimo živote.\n„Došao sam u Rakovicu da se zahvalim, ne samo ljudima koji svakodnevno obilaze Beograđane koji žive u ovoj opštini, već simbolično svim volonterima, policajcima i vatrogascima u Srbiji. Oni rade ogroman posao, njihova suština je da pomognu našim najstarijim sugrađanima“, rekao je Stefanović, apelujući na sve građane da što manje izlaze iz kuća i dodavši da će se volonteri truditi da brzo dođu do svakog kome je potrebna hrana ili pomoć.\nMinistar Stefanović je poručio da kol centri imaju stotine poziva svakog dana, među kojima su najčešće pozivi za dostavu hrane i osnovnih životnih potrepština. „Trudimo se da i kroz mere psihološke prevencije i sve druge mere pomognemo onim ljudima koji se nalaze u izolaciji. Naravno, vrlo važno je da shvate da se ove mere donose da zaštite njihove živote, vrlo je važno da poštuju odredbe i mere koje donosi Vlada Republike Srbije“, naveo je Stefanović. Ovom prilikom, ministar je pohvalio građane koji su se prijavili za volontiranje tokom vanrednog stanja i koji uz jedinice policije, vatrogasce i lokalne samouprave, pomažu da ova akcija što lakše prođe. „Bez svih tih ljudi mi ovo ne bismo uspeli.\nZato ogromna zahvalnost svima koji su danas uključeni u svakoj opštini u Srbiji, koji rade u kol centrima i volonterima koji dostavljaju hranu.\nZahvalnost i za sve one koji na terenu pomažu da ova situacija prođe što lakše za naš narod“, poručio je Stefanović.\nDr Nebojša StefanovićMuprakovicavolonteri


Ring RX 115 magnetni cena, cene Srbija, prodaja Beograd Novi Sad Niš\nRing RX 115 magnetni cene\nEPonuda nije internet prodavnica već Vam omogućava da brzo i lako nađete Ring RX 115 magnetni po najjeftinijoj ceni. Naš cilj je da kupci budu što bolje informisani o ponudi Ring RX 115 magnetni na tržištu Srbije. Vrlo lako nalazite željeni proizvod za kategoriju Sobni bicikli cene, ne morate da lutate od sajta do sajta za Ring Sobni bicikli, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ring RX 115 magnetni sa PRODAVCEM. EPonuda ne može da garantuje potpunu tačnost specifikacije i slika za Ring RX 115 magnetni. Pre kupovine, podatke za Ring RX 115 magnetni proverite na sajtu PROIZVOĐAČA.


Izazvala bes javnosti: Kylie Jenner primorana da obriše videe svog novog luskuznog automobila! - Famoza.net\nIzazvala bes javnosti: Kylie Jenner primorana da obriše videe svog novog luskuznog automobila!\n08/10/2019 08/10/2019 Valentina Krstić\t121779Leave a commenthttps%3A%2F%2Fwww.famoza.net%2Fizazvala-bes-javnosti-kylie-jenner-primorana-da-obrise-videe-svog-novog-luskuznog-automobila%2FIzazvala+bes+javnosti%3A+Kylie+Jenner+primorana+da+obri%C5%A1e+videe+svog+novog+luskuznog+automobila%212019-10-08+12%3A02%3A58Valentina+Krsti%C4%87https%3A%2F%2Fwww.famoza.net%2F%3Fp%3D121779\nVerovatno vam je poznata priča (koju mi često čujemo i u Srbiji): zvezde se bogate bez ikakvog truda, a taj novac bacaju na gluposti, ne pomažu nikome. Naravno da to nije slučaj sa velikom većinom megazvezda poput Taylor Swift ili Justina Biebera koji su hiljade dolara donirali u humanitarne svrhe, ali porodica Kardashian-Jenner i dalje je na lošem glasu u ovom kontekstu.\nKylie Jenner je možda i najviše ozloglašena među sestrama, jer se ona često naziva prvim mladim milijarderom koji je sam stvorio svoju imperiju, a jasno je da ne bi postigla ni upola bez prezimena koje nosi. Kylie, pak, nastavlja da troši svoju milijardu kako god želi, pa je pratiocima predstavila svoj novi prelepi Bugatti automobil koji je platila čak tri miliona dolara, koliko neke zvezde ne ulože ni u kuću!\nIako je za Kylie ovo sitan novac, ljudi su preplavili komentare uvredama, pišući da je mogla bar taj novac da uloži u humanitarne svrhe i pomogne nekome jer to ne čini mnogo, pa je Kylie popustila i obrisala sve videe. Naravno, svi snimci ostaju na internetu jer su fanovi uspeli da ih sačuvaju pre brisanja!\nNeverovatno: Kylie Jenner zaradi za dva sata onoliko…\nPročitajte još Ovoj devojci su ponudili novac da bi pozirala kao trudna Kylie Jenner!\nJustin Bieber ponovo ismevao Taylor Swift, Hailey ga brani!\nRešila: Billie Eilish želi duet sa BTS-om, ne zanimaju je reakcije hejtera!


Jevtić sa šefovima OEBS-a i UNHCR-a o povratku na Kosovo • RTK\nJevtić sa šefovima OEBS-a i UNHCR-a o povratku na Kosovo\nPotpredsednik Vlade Kosova i ministar za zajednice i povratak u ostavci Dalibor Jevtić sastao se danas sa šefovima OEBS i UNHCR misijana Kosovu, Erolom Ardukom i Janom Bratuom. Na sastanku koji je održan u Prištini konstatovano je da i ostale institucije, sem Ministarstva za zajednice i povratak, moraju ozbiljno da shvate poziv da pomognu i učine korak napred da proces povratka krene da daje željene rezulatate.\n„Ono što želimo da postignemo, jeste da imamo iskrenu komunikaciju i koordinaciju sa institucijama koje treba da pomognu proces povratka i da stvari koje dogovorimo budu i realizovane na efikasniji način“, kazao je Jevtić.\nSem procesa povratka govorilo se i o položaju srpske i ostalih nevećinskih zajednica na Kosovu i ostvarivanju njihovih prava. Jevtić je naglasio da se juče u selu Petrič kod Kline, u blizini Peći, desio nemili događaj "kada je Srbima policija zabranila proslavu slave povodom praznika Sv. Trojice" i istakao da je i prošle godine u tom mestu povodom obeležavanja praznika bilo problema.\n”Ako želimo uspeh i kada je u pitanju povratak i kada je u pitanju bolji život Srba ali i Albanaca ovakvi i slični slučajevi se moraju eliminisati jer živimo u periodu kada na jedan drugačiji način treba da gradimo međusobno poverenje i razumevanje”, istakao je on.\nInače, OEBS i UNHCR su veoma važni partneri Ministarstva za zajednice i povratak i upravo sa ovim institucijama je pre nekoliko godina pokrenuta inicijativa nazvana" Skopski proces", dok su u budućnosti u planu inicijative koje treba da pospeše proces povratka.


"Moja će vlada izgledati poput Amerike", obećao je Joe Biden još tokom predizborne kampanje. Raznolikost bi trebalo da bude moto kada izabrani američki predsednik bude okupljao svoj tim u sledeća dva meseca do polaganja zakletve 20. januara. Nedeljama se nagađalo o mogućim kandidatima za udarna ministarstva, da bi neka od imena već sada bila poznata.\nČinjenica je da nakon izbora u utorak još nije odlučeno mogu li se Demokrate osloniti na većinu u američkom Senatu, što će se saznati u januaru naredne godine.\nJedna od najuticajnijih pozicija u svakom kabinetu je mesto šefa diplomatije koje će moguće pripasti Susan Rice (55). Ona je dugogodišnji politički pratilac Bidena i Baracka Obame. Od 2009. do 2013. bila je američka ambasadorka u Ujedinjenim narodima, a zatim je postala savetnica za nacionalnu sigurnost u Obaminoj administraciji. U to vreme nije stigla do pozicije ministra spoljnih poslova: odustala je od svojih ambicija nakon masovnih kritika Republikanaca. Optužili su je da je u početku pogrešno informirala javnost i umanjila čin terorizma nakon napada na američki konzulat u Benghaziju u Libiji. U to vreme su stradala četiri američka državljanina, uključujući ambasadora u Libiji.\nAntony Blinken (58), koji već dugo savetuje Bidena o spoljnopolitičkim pitanjima, takođe ispunjava uslove za to mesto. Ali se spekuliše da bi mogao postati i savetnik za nacionalnu sigurnost. Bio je Bidenov savetnik za nacionalnu sigurnost od 2009. do 2013. godine kada je bio Obamin potpredsednik. Ostala imena koja su u opticaju za ovu značajnu funkciju su, bivši zamenik ministra spoljnih poslova William Burns i senatori Chris Coons i Chris Murphi.\nPretpostavlja se da bi Biden, na čelo Pentagona mogao postaviti ženu, Michele Flournoy (59) koja je 2014. bila favorit za naslednika tadašnjeg ministra obrane u ostavci Chucka Hagela, ali tada nije preuzela tu funkciju. Flournoy je bila državni sekretar u Pentagonu i savetnik bivših ministara obrane Roberta Gatesa i Leona Panette.\nAlternativno, Biden bi mogao postaviti iračku veteranku Tammy Duckworth (52), koja je 2004. izgubila noge u borbenoj akciji. Nakon što se oporavila od nesreće postala je ministarka veterana u svojoj matičnoj državi Illinois, koju sada predstavlja u Senatu. Rođena je u Bangkoku, otac joj je bio Amerikanac, majka Tajlanđanka kineskog porekla. Druga imena koja su u opticaju za šefa Pentagona su Jeh Johnoson, advokat afroamerikanac koji je pod Obamom bio sekretar nacionalne sigurnosti, kao i senator Chris Coons i Jack Reead\nMinistarstvo finansija bi moglo biti povereno Lael Brainard (58), rođenoj u Hamburgu, stručnjaku za fiskalnu i monetarnu politiku. Trenutno je jedna od pet direktora Federalnih rezervi i obavljala je dužnost državne sekretarke u Riznici. Zbog moguće republikanske većine u američkom Senatu, koja mora potvrditi sve ministre, umereni demokrata se smatra perspektivnijim kandidatom od senatorke Elizabeth Warren (71), koja se takođe kandidovala za predsednika. Warren predstavlja levičarski program. Drugi argument protiv nje je da bi se morala odreći mesta u Senatu, koje bi tada mogao popuniti Republikanac.\nTakođe se raspravlja o Raphael Bostic, koji je bio prvi ministar finansija iz redova crnaca i homoseksualaca. Trenutno je predsednik Fed Atlante, jedne od regionalnih banaka Federalnih rezervi. Takođe se spekulisalo o bivšoj zamenici ministra finansija pod Obamom, Sarah Bloom Raskin, zatim o bivšem zameniku predsednika Feda, Rogeru Fergusonu i bivšoj predsednici Federalnih rezervi Janet Yellen.\nMinistarstvo pravosuđa će zbog poraza u trci za mesto u Senatu verovatno pripasti Dougu Jonesu (66), Demokrati iz Alabame koji blisko sarađuje sa Bidenom i bio bi verodostojan predstavnik kada su u pitanju građanska prava. Njegova istraga kao tužioca u Alabami rezultirala je time da su pripadnici rasističkog Ku Klux Klana odgovarali decenijama nakon fatalnog bombaškog napada na crnu crkvu 1963. godine.\nOstali kandidati za to mesto su Sally Yates, koja je bila državni pravobranilac SAD do januara 2017. godine, kao i predsednik Savezne demokratske stranke Tom Perez, sin imigranata iz Dominikanske Republike. U konkurenciji je i Xavijer Beccera, koji je 2017. postao prvi Latinoamerikanac koji je položio zakletvu na mesto kalifornijskog državnog branioca.


Partnerstvo kompanije MasterCard i Svetskog programa za hranu agencije Ujedinjenih Nacija za dostavu "digitalne hrane"\nPartnerstvo kompanije MasterCard i Svetskog programa za hranu agencije Ujedinjenih Nacija za dostavu “digitalne hrane” – Personal magazin\nSvet bez gotovine gradi svet bez gladi Kompanija MasterCard i Svetski program za hranu (World Food Programme -WFP) agencije Ujedinjenih Nacija danas su najavili globalno partnerstvo koje će koristiti digitalne…\nSvet bez gotovine gradi svet bez gladi\nKompanija MasterCard i Svetski program za hranu (World Food Programme -WFP) agencije Ujedinjenih Nacija danas su najavili globalno partnerstvo koje će koristiti digitalne inovacije sa ciljem da pomogne ljudima širom sveta da izađu iz začaranog kruga gladi i siromaštva.\nOvo revolucionarno partnerstvo će kombinovati stručnost kompanije MasterCard u oblasti sistema za elektronsko plaćanje sa globalnim dometom koji Svetski program za hranu ima među nacijama sa najvećim stepenom gladi na svetu kako bi se zadovoljile nutritivne potrebe najugroženijih.\n„Naše partnerstvo sa kompanijom MasterCard je odličan primer kako partnerstva u privatnom sektoru sklona promenama donose inovacije u borbi protiv gladi“, rekla je Nensi Roman, direktorka za komunikacije, javnu politiku i privatna partnerstva. Roman je dodala da „oslanjanjem na tehničku stručnost i međunarodno poslovanje kompanije MasterCard, Svetski program za hranu će dodatno razviti svoj program elektronskih vaučera koji omogućava gladnim porodicama širom sveta da kupe namirnice u lokalnim radnjama, kao i svoj mehanizam za elektronske donacije koji uključuje pojedince i robne marke u jednu globalnu zajednicu koja radi zajedno na rešavanju problema gladi“.\nNa stabilnim tržištima, Svetski program za hranu često distribuira bonove koji se mogu iskoristiti u lokalnim radnjama za nabavku hrane i drugih osnovnih namirnica. Ovi bonovi potpomažu lokalnim privredama istovremeno omogućavajući siromašnim zajednicama da na dostojanstven način prime pomoć u vidu hrane. Kroz projekat „Digitalna hrana“, platna i tehnološka stručnost kompanije MasterCard pomoći će Svetskom programu za hranu da preradi i usavrši svoje sisteme koji dostavljaju bonove za hranu putem mobilnih telefona ili bankovnih kartica ljudima koji nemaju redovan pristup bankama ili finansijskim servisima.\nEn Kerns, predsednica za međunarodna tržišta kompanije MasterCard, izjavila je: „Vizija kompanije MasterCard o svetu bez gotovine je savršeni partner viziji Svetskog programa za hranu o svetu bez gladi. Danas se obavezujemo da ćemo sprovesti revolucionarno partnerstvo koje će osigurati da naša inicijativa „Digitalna hrana“ nastavi da izlazi u susret potrebama onih kojima je najpotrebnija“.\nPored projekta „Digitalna hrana“, kompanija MasterCard će pomoći Svetskom programu za hranu da stvori unapređeni mehanizam elektronskih donacija koji će omogućiti većem broju ljudi da doniraju novac putem brojnih opcija za elektronsko plaćanje.\nOvaj unapređeni mehanizam za elektronske donacije je deo platforme „Integrisane donacije“ koja kompanijama omogućava da integrišu mehanizme za donacije u svoje proizvode. Trgovci mogu da ponude mogućnost davanja donacije prilikom plaćanja tako da potrošači mogu da doniraju novac Svetskom programu za hranu na licu mesta. Pored toga, mobilne aplikacije ili razvojni programeri za igrice će moći da ponude opcije za podršku Svetkom programu za hranu putem sopstvenih aplikacija ili igrica. Sve donacije će se pratiti i kreditirati i kompanijama i potrošačima, time što će im se ponuditi mogućnosti za potrošače i robne marke da sarađuju i imaju značajan, merljiv uticaj na borbu protiv gladi.\nPored toga, kompanija MasterCard je posvećena korišćenju svojih marketinških kapaciteta i kapaciteta svoje robne marke kako bi podigla svest i prikupila sredstva za Svetski program za hranu na nekoliko ključnih tržišta. Kompanija MasterCard je već sprovela dve kampanje za prikupljanje sredstava za Svetski program za hranu, u Poljskoj i Holandiji, putem kojih su prikupljene desetine hiljada evra za akcije Svetskog programa za hranu širom sveta.\nPartnerstvo kompanije MasterCard i Svetskog programa za hranu agencije Ujedinjenih Nacija za dostavu “digitalne hrane” was last modified: September 13th, 2012 by Redakcija\ndigitalna hranadigitalne inovacijeelektronsko plaćanjeIntegrisane donacijeMasterCardUNWFPWorld Food Programme


Da li će socijalni partneri usaglasiti stavove oko nove minimalne cene rada - Pirot Plus Online\n30. jul 2019. 13:00 Privreda Pirot Plus Online\nOvih dana ponovo se u javnosti govori o korekciji minimalne cene rada koja treba da bude odredjena do 15. septembra. Ministar finansija u Vladi Srbije, Siniša Mali, je izjavio da drastično povećanje „minimalca“ , kao što se to dogodilo u nekim zemljama u regionu, nije dobro jer strani investitori ne vole takve "šokove" i nepredvidivost. Predsednik Srbije, Aleksandar Vučić, je rekao da će od sadašnjih dvadeset sedam hiljada dinara minimalna plata biti povećana na trideset hiljada.\nO korekciji minimalne cene rada razgovarali smo sa predsednikom Samostalnog sindikata Pirotskog okruga, Rodoljubom Ćirićem, koji smatra da se minimalna cena rada mora određivati na osnovu utvrđenih principa i da treba da bude u visini minimalne potrošačke korpe.\nPrema rečima Ćirića u Uniji poslodavaca uvek kažu da nema para za povećanje cene rada po radnom satu. Medjutim, Unija bi prihvatila predloge sindikata pod uslovom da se smanje opterećenja po osnovu zarada, kaže Ćirić.


Da li su zimske gume obavezne ako nema snega?! - www.lobi-info.rs\nBojan K. 4. novembra 2015., 10:43 5.8k Views\nUkoliko se desi da vas zaustavi saobraćajna policija u decembru da vozite bez zimskih guma, a na putu nema snega i poledice nećete biti kažnjeni.\nMeđutim, zarad lične bezbednosti, kao i ostalih učesnika u saobraćaju potrebno je da na vašem vozilu od 1. novembra do 1. aprila imate zimske pneumatike koji su predviđene za sneg, poledicu i niske temperature.\nNeposedovanje ispravnih guma se tretira kao teža tehnička neispravnost, u slučaju saobraćajne nezgode izazvane nedostatkom istih, vozač i vlasnik takvog vozila obavezni su da sami plate svu pričinjenu materijalnu i nematerijalnu štetu.\nTakođe kada su spoljne temperature niske letnja guma nije više istog kvaliteta pa se preporučuje da već na temperaturama ispod sedem stepeni koristite zimske gume. Takođe, zakon kaže da šara na zimskim gumama ne sme biti manja od četiri milimetra.\nKako bi pomogli našim čitaocima, obratili smo se firmi Auto-Keš Centar koja već 19 godina posluje na levoj obali i pitali ih koja zimska guma prema njihovom mišljenju ima najbolji odnos cena/kvalitet?\n„Kada govorimo o boljim automobilima i većim dimenzijama, koje su ujedno i veoma zahtevne zbog voznih karakteristika, uvek bih preporučio brendove broj jedan kao što su Michelin, Dunlop, Goodyear, Bridgestone itd. Slažem se kada mnogi kažu da je njihova cena jaka, ali je odličan kvalitet u potpunosti opravdava“, rekao nam je Ivan Ranković.\nI dodaje „Što se tiče srednjih dimenzija, do 16 coli i automobila srednje klase, uvek bih se odlučio za podbrendove velikih grupacija, kao što su Tigar, Lassa, Kleber, Fulda, Debica itd. To su podbrendovi gigantskih grupacija čija je osnovna delatnost usmerena na proizvodnju pneumatika najnovije generacije i koja sprovode stalna istraživanja i ulažu ogromna sredstva u usavršavanja u toj oblasti.\nPostoje i noviji, manje poznati brendovi koji su se istakli na tržištu upravo svojom cenom, ali je ipak potrebno vreme koje će pokazati i dokazati njihov kvalitet. Dok ne prođe to vreme, smatraju u Auto Keš-u da je provereno ipak bolji izbor, a posebno jer je reč o zimskoj gumi.\nNa tržištu imamo veliki broj polovnih guma, pa nas zanima da li je bolje kupiti polovnu gumu poznatog svetskog brenda ili novu manje poznatog brenda?\n„Moj izbor je uvek, ali uvek nova guma. Kada kupujete polovnu gumu, nema sumnje da ćete proći jeftinije, ali da li je to prava ušteda ili samo privid?! Cena i kvalitet polovne gume nikada nisu dovoljno dobri, jer ni ne znate u šta ulažete svoj novac. Niko ne može da Vam garantuje koliko je guma prešla, kako je vožena i da li u njoj ima mikropukotina.\nMislim da je svima jasno kakav rizik nosi vožnja sa polovnim gumama i zato ne dozvolite da Vas zavede cena. Nova guma osim što čuva Vaš novčanik, čuva i Vašu glavu, a bezbednost je uvek na prvom mestu. Svi smo uverili nebrojano puta u to da je jeftinije nekada skuplje od skupog“, kaže Ivan Ranković, direktor Auto Keša.\nKad smo se raspitivali, saznali smo da imate besplatnu zamenu guma prilikom kupovine novih, pa nas zanima više o tome kako bi preneli našim sugrađanima?\n„Želeli smo da izađemo u susret našim kupcima i prilikom kupovine guma u Auto-Keš Centru obezbedili smo besplatnu demontažu I montažu. Želeli smo da doprinesemo uštedi na neki način imajući u vidu finansijsku situaciju u zemlji. Kupac je jedino u obavezi da plati balansiranje, koje se kreće od 250 dinara do 350 dinara po gumi, u zavisnosti od veličine gume i vrste felne“.\nNa vama je da odaberete gde ćete kupiti, da li će to biti polovna ili nova, Tigar ili Michelin, ali svakako preporučujemo da zamenite letnje gume sa zimskim ili onim za sva godišnja doba.\nNa taj način jer izbegavate da budete kažnjeni a najbitnije od svega ne ugrožavate sopstvenu bezbednost kao i drugih osoba koje se voze s vama u automobilu.\nPrethodna objava „Savršen kroj“ za sve građane leve obale\nSledeća objava Produženje 96-ice zbog izmeštanja okretnice sa Trga


Vakcinacija protiv gripa počinje u srijedu - Istinito.com - Ne budi ovca!\nPočetna > BIH > Društvo > Vakcinacija protiv gripa počinje u srijedu\n11. Novembra 2019. Istinito436Leave a Comment on Vakcinacija protiv gripa počinje u srijedu\n“Cijena komercijalne vakcine protiv gripa je 22 KM”, rekla je portparol Instituta Milka Mrđa.\nOna je dodala da će se zainteresovani moći vakcinisati u Institutu svaki radni dan od 8.00 do 14.00 časova.\nEpidemiolog Instituta za javno zdravstvo dr Nina Rodić Vukmir ranije je za Mondo.ba potvrdila da će se od ove godine stanovništvo vakcinisati četvorovalentnim vakcinama protiv gripa.\nSvake godine od gripa oboli do pet miliona ljudi u svijetu, dok od posljedica umre do 500.000.\n“Primjena ove četvorovalentne vakcine protiv gripe omogućiće da se efikasnije preventivno reaguje na širenje virusa gripe i smanji obolijevanje ljudi, tj. omogućila bi vakcinalnim kampanjama efikasniju zaštitu ciljne populacije”, rekla je za MONDO doktorica Nina Rodić Vukmir, načelnica Službe za epidemiologiju u Institutu za javno zdravstvo RS, naglašavajući da je većina zemalja sa primjenom ove vakcine počela još prošle sezone.\nČetvorovalentna vakcina nudi iste prednosti kao i trovalentna, koja se građanima Srpske davala prošle godine, i proces proizvodnje je potpuno isti. Ova sadrži i oba navedena B-soja, tako da ta vakcina osobu štiti od ukupno četiri soja.\n“Ove godine Fond zdravstvenog osiguranja Republike Srpske obezbijedio je 15.000 doza za osobe određenih kategorija koje imaju pravo na besplatnu vakcinu koju primaju kod svog porodičnog ljekara, a te kategorije su iste već godinama.\n“Isto tako, Institut za javno zdravstvo Republike Srpske ove godine je obezbijedio duplo veću količinu (3000 doza) vakcine protiv gripe, za sve one koji se žele vakcinisati prema ličnom izboru i zaštititi se od obolijevanja”, rekla je Rodić Vukmirova.\nTagged grip istinito vakcinacija\nMještani traže smjenu direktora škole, on u pratnji policije uklonio koševe


Budžet Gradske opštine Kostolac nikad veći – Радио Стил\nBudžet Gradske opštine Kostolac nikad veći\nPosted By: Radio Stil 20/05/2017\nNakon održane 21. sednice Skupštine kostolačke opštine, predsednik Gradske opštine Kostolac, Ivan Savić, održao je konferenciju za medije.\nPredsednik Savić je izrazio veliko zadovoljstvo s obzirom na činjenicu da je saziv Skupštine bio jedinstven prilikom donošenja, jedne od najvažnijih odluka – usvajanje Rebalansa 1 budžeta Gradske opštine Kostolac.\n“ Ovo je velika čast za mene kao predsednika Gradske opštine Kostolac, jer se i ovog puta pokazalo da Kostolački odbornici mogu da budu jedinstveni i ujedinjeni kada je u pitanju interes svih građana. To i jeste cilj svih nas koji se bavimo ovim poslom, da interese građana i Gradske opštine, stavimo ispred interesa pojedinih interesnih grupa i da zajednički, udruženo radimo u interesu svih građana. To pokazuje današnja odluka, ali i činjenica da kostolački budžet u ovom trenutku ima na raspolaganju oko 330 miliona dinara. Kroz Gradsku upravu Grada Požarevca i javna preduzeća Grada Požarevca, koja svoju funkciju obavljaju i na teritoriji Gradske opštine Kostolac mi ćemo za investicije koje predstoje dobiti još 200 miliona.\nGrađani će se vrlo brzo uveriti kada budemo otpočeli sa radovima i kada budemo krenuli u realizaciju uređenja centra Kostolca. U planu imamo sređivanje ulice Bože Dimitrijevića i prostora oko Sportske hale. Takođe planirani su i radovi na uređenju prostora oko stadioma “ Bora Beka “ , osnovne i srednje škole, radovi na uređenju Sportsko – rekreativnog centra “ Topoljar “ , što će svakako doprineti lepšem izgledu grada“ – rekao je Savić.\nPredsednik Savić je istakao da mesne zajednice neće biti zapostavljene i da su značajna sredstva opredeljena i za njih.\n“ Trudićemo se da u budućnosti radimo na ravnomernom razvoju celokupne Gradske opštine Kostolac. Mi na naše građane ne gledamo kao na pripadnike određenih političkih stranaka, već su za nas svi građani isti. Mi smo dužni da obezbedimo svim građanima sa teritoroje Gradske opštine Kostolac, iste uslove za život. Naš zadatak je da sa političkim partijama razgovaramo i nađemo zajednički jezik, jer bez obzira kolike su različitosti između nas, na kraju jedini zajednički interes, mora da bude interes svih građana“\nOd osnivanja Gradske opštine Kostolac budžet nikada nije bio veći, a sredstva koja se nalaze u Gradskoj upravi Grada Požarevca, a odnose se na investicije koje će se realizovati na teritoriji kostolačke opštine, takođe nikada nisu bila veća.\nPredsednik je na kraju obećao da će lokalna samouprava u narednim godinama nastaviti da standarde koji su postavljeni, održi kako bi se obezbedili što bolji uslovi za život građana sa teritorije Gradske opštine Kostolac.\nKonferenciji za medije prisustvovao je predsednik Skupštine Gradske opštine Kostolac, Nenad Marković.\nSnimak sa konferencije možete poslušati OVDE


Prenosi sednica i preko mobilnog | Android Market\nPrenosi sednica i preko mobilnog\nNebojša Stefanović i Rodoljub Šabić ocenili da je srpske parlament najotvorenija institucija u Srbiji i pozvali ostale organe vlasti da prate taj primer\n“Među domaćim institucijama nema nam premca kada je reč o otvorenosti u radu. Srpski parlament je i u svetskom vrhu kada je reč o dostupnosti informacija”, kazao je predsednik Skupštine Srbije na prezentaciji android aplikacije Skupštine Srbije u zgradi parlamenta.\nTom aplikacijom će građanima biti omogućeno da preko mobilnog telefona prate rad parlamenta, skupštinskih odbora, a moći će da prate i prenose skupštinskih sednica.\nPredsednik Skupštine Srbije dodao je da je u poslednje vreme mnogo urađeno da na sajtu parlamenta postoji svaka informacija i dokument\nkoji poslanicima olakšavaju rad, a građanima omogućavaju uvid u rad poslanika.\n“Na taj način čuvamo i podižemo ugled Skupštine Srbije”, kazao je Stefanović.\nPoverenik se složio sa time da je parlament najotvorenija institucija koja omogućava pristup svim informacijama i apelovao na ostale državne organe, a pre svega Vladu Srbije, da i oni počnu da rade tako.\n“Parlament je uradio mnogo pa sada ne morate da vučete za rukav pošto su sve bitne informacije dostupne i preko interneta”, kazao je poverenik za informacije od javnog značaja Rodoljub Šabić i dodao da parlament na taj način prati i moderne tehnologije.\nRad parlamenta i njegovu transparentnost pohvalili su se i predstavnici nevladine organizacije Otvoreni parlament i britanske ambasade u Beogradu.\nNa prezentaciji aplikacije istaknuto je da će ona omogućiti i uštedu u radu parlamenta pošto će poslanicima omogućiti uvid u rad sednica kojima nisu prisustvovali i stalnu onlajn komunikaciju sa kolegama.\nBy admin • Alatke, Android Aplikacije, aplikacije • 0 • Tags: android aplikacija, prenos sednica\nGameStream za M.O.J.O konzolu\tBMW Srbija mobilna aplikacija za Android operativni sistem


DEVENPORT: Ako Srbij aželi u EU mora da poštuje lezbejke, homoseksualce, tranvestite…\nDEVENPORT: Ako Srbij aželi u EU mora da poštuje lezbejke, homoseksualce, tranvestite…\nVažna tačka pregovora EU i Srbije biće poštovanje ljudskih i manjinskih prava, nacionalnih i drugih, poput LGBT populacije, izjavio je Majkl Davenport.\nŠef delegacije EU u Srbiji smatra da je opšta situacija u medijima “jako nezadovoljavajuća” i da su nekifenomeni veoma neprijatni i neprihvatljivi. On, je, dodao i da podržava nove medijske zakone.\nOn je, u intervjuu FoNetu, podsetio da je Srbija potpisala sve međunarodne sporazume i konvencije u oblasti ljudskih i manjinskih prava, ali njihova implementacija mora da bude uskladu sa međunarodnim obavezama i standardima.\nZbog toga “želimo da počnemo sa ovim priroritetom u pregovorima”, u okviru poglavlja 23, precizirao je Devenport i ocenio da je veoma bitno da strategija za borbu protiv diskriminacije bude sprovodena akcionim planom u ovojoblasti.\n“Sada čekamo sledeći nacrt ovog plana”, dodao je Devenporti naglasio da EU “jako podržava” medijsku reformu, na osnovu paketa zakona koji je pripremila prethodna vlada.\nOn je naveo da su već pripremljeni nacrti zakona o javnom informisanju i elektronskim medijima, dok “još ide rad” na zakonu o javnim servisima, ističući da ohrabruje što je premijer Aleksandar Vučić u ekspozeu pomenuo paket ovih zakona, čije je usvajanje označio kao prioritet za ovu vladu.\n“Naravno da je usvajanje novih zakona veoma bitno, alitreba da dođe i do njihove implementacije”, napomenuo jeDevenport, koji smatra da je u tome važna uloga parlamenta,ali i civilnog društva.\n“Mislim da su svi svesni da je opšta situacija medija u Srbiji još uvek jako nezadovoljavajuća i zbog toga su tinovi zakoni veoma bitni”, obrazložio je Devenport i ukazaoda još postoje “fenomeni koji su veoma neprijatni, čak i neprihvatljivi”.\n“Na primer, činjenica da podaci iz zvaničnih istraga cure ujavnost kroz nekoliko medija nije prihvatljiva, ne ide ukorist prava građana i ne ide u korist pravednog i demokratskog sistema u Srbiji”, ilustrovao je Devenport.\nOn, takođe, misli “da je veoma opasno to što vidimo u vezisa napadima u vašim medijima na organizacije i ličnosti, naveoma ličan i neprihvatljiv način”.\n“Dobro je, naravno, da su predstavnici vlade osudili ovenapade, naročito u dva slučaja”, ali Devenport misli da jepojava ovih napada veoma zabrinjavajuća.\nOn je, istovremeno, ukazao i da neki primeri poređenjapredstavnika civilnog društva, s jedne strane, i kriminalaca, s druge strane, predstavljaju “jasno kršenje standarda ponašanja u medijima, kao i prava tih pojedinaca i organizacija”.\n“Očekujemo da institucije koje imaju odgovornost zastandarde u medijima reaguju na takve slučajeve”, rekao je Devenport o dodao da bi trebalo pojačati i ulogu nezavisnih insititucija, kao što su Savet za štampu i Radiodifuzna agencija.\n“I sami mediji, urednici i novinari, kroz asocijacije medija i novinara, imaju odgovornost da rade u korist podsticanja nivoa profesionalizma”, poručio je Devenport,koji smatra da je to “nešto što mora trajati, jer nema brzih rešenja, ali bi trebalo da idemo u tom pravcu”.\nKao zasebno pitanje, on je pomenuo finansiranje medija, objašnjavajući da je jedan od važnih ciljeva paketa novih zakona transparentnost finansiranja, naročito državnog finansiranja, kao i transparentnost vlasništva u medijima.\nProjektno finansiranje medija je koncept koji je veomabitan, ali će biti izazov obezbediti transparentnost u svimprocedurama takvog načina finansiranja, jer bez toga nećebiti napretka i pobljšanja situacije, napomenuo jeDevenport.\n“Još bi trebalo da kažem da javni servisi imaju svoju bitnu ulogu”, istakao je Devenport i naglasio da je bitno da javniservisi budu spremni da kritikuju vlast i vladu, ali da je”naravno bitno i da vlast to razume”.\nNema sumnje da postoji fenomen autocenzure, ne samo u Srbiji, ocenio je Devenport i zato od vlasti i institucija vlade očekuje da rade u pravcu širenja prostora za izražavanje nezavisnih mišljenja.\n“Obrnuto govoreći, svaki pritisak na medije naravno nije prihvatljiv”, naglasio je Devenport i dodao da je veoma pozitivno to što je Medijska strategija postala jedan od najvećih prioriteta za novu vladu.\nPrema rečima Devenporta, nova vlada će biti u prilici da poboljša situaciju u medijima, ali samo uz efikasnu saradnju sa samim medijskim sektorom i predstavnici medijskih organizacija, uz aktivno učešće civilnog društva.\nUpitan koliko će to biti moguće, ne samo u medijima, nego iu drugim oblastima, budući da vlast nema ozbiljan korektiv, jer je opozicija slaba i u lošem stanju, Devenport je odgovorio da je “opozicija potrebna u svakoj demokratiji”.\n“Mislim da i u Srbiji politička opozicija ima veoma bitnu ulogu u parlamentu i van paramenta da izražava svoje mišljenje i kritikuje, što potreban znak zdrave demokratije”, zaključio je Devenport.


DVA PREDLOGA ZAKONA KOJI SE TRENUTNO NALAZE U SKUPŠTINSKOJ PROCEDURI SU PREDLOZI ZAKONA O ROKOVIMA PLAĆANJA OBAVEZA KORISNIKA JAVNIH SREDSTAVA I DRŽAVNIH I JAVNIH PREDUZEĆA I O IZMENAMA I DOPUNAMA ZAKONA O POREZU NA DODATU VREDNOST\nPo pravilu, nova vlada iz skupštinske procedure povlači sve zakone iz prethodnog saziva nakon čega utvrđuje prioritete i da li će ih vraćati u tom ili izmenjenom obliku ili ih uopšte neće vraćati, što je učinila i vlada premijera Ivice Dačića.\nJedina dva predloga zakona koji se trenutno nalaze u skupštinskoj proceduri jesu predlozi zakona o rokovima plaćanja obaveza korisnika javnih sredstava i državnih i javnih preduzeća i o izmenama i dopunama Zakona o porezu na dodatu vrednost.\n· PREDLOG ZAKONA O ROKOVIMA PLAĆANJA OBAVEZA KORISNIKA JAVNIH SREDSTAVA I DRŽAVNIH I JAVNIH PREDUZEĆA\nU zakonu se podvlači obaveza države "da radi ono što je njena ustavna i zakonska obaveza, a to je da uspostavi jasna pravila ponašanja, da se rokovi plaćanja poštuju i da uz veću efikasnost privrednih sudova naplata potraživanja bude efikasnija".\n"Nelikvidnost i neurednost plaćanja predstavljaju jedan od najvećih problema privrede Srbije. Država je kašnjenjem u izmirivanju obaveza u prethodnom periodu postala najveći generator nelikvidnosti privrede u Srbiji, veći i od same ekonomske krize", navodi se u obrazloženju za donošenje tog zakona.\nDodaje se da, prema podacima nadležnih institucija dugovanje države privredi iznosi oko 110 milijardi dinara, ili oko jednu milijardu evra, od čega državne institucije sa nivoa centralne vlasti duguju oko 10 milijardi dinara, javna preduzeća oko 40 milijardi, gradovi i opštine oko 40 milijardi i lokalna komunalna preduzeća oko 20 milijardi dinara.\nU međuvremenu, naglašeno je, preduzeća ubrzano idu ka blokadi računa i poslovanja, a predloženim zakonom pokazuje se da država daje ostalima primer samodisciplinovanja i poštovanja pravne sigurnosti.\n· IZMENE I DOPUNE ZAKONA O POREZU NA DODATU VREDNOST\nIzmenama i dopunama Zakona o porezu na dodatu vrednost predlaže se promena datuma koji se računa kao datum nastanka poreske obaveze, tako što se kao datum nastanka poreske obaveze smatra dan "plaćanja izvršenog prometa dobara i usluga", umesto postojećeg rešenja prema kome se za datum poreske obaveze uzima "dan kada je nastao promet dobara i usluga".


I SRBIJAGAS POSTAJE "BANKA" Bajatović građanima obećao kredite bez kamate sa rokom otplate do pet godina\nDirektor Srbijagasa Dušan Bajatović najavio je danas da će biti snižena cena priključka na gas i da će građani za to moći da dobiju od Srbijagasa beskamatna sredstva na period od tri do pet godina, koja će vraćati kroz izmirivanje računa za gas.\nBajatović je gostujući na Prvoj rekao da će Srbijagas smanjiti troškove za priključak na gas na oko 650 evra za domaćinstva, u dogovoru sa Agencijom za energetiku.\n"Tražićemo da lokalne samouprave izbace sve takse, jer ako neko neće da se priključi to nije prihod i tražićemo od vlade da reaguje u tom smislu. Srbijagas je uputio zahev vladi i računam da ćemo biti podržani da se odbore neka sredstva, tako da ćemo davati beskamatna sredstva građanima za priključenje na gas na tri do pet godina da ne moraju da idu u banku. Biće u obavezi da to plate kroz račun za gas", rekao je on.\nNa pitanje kako vidi komentare u javnosti da se toliko priča o gasu zbog predizborne kampanje i zato što je premijerka Ana Brnabić rekla da vidi Srbijagas kao preduzeće koje čeka restrukturiranje, Bajatović kaže da nema nikakvih problema u vezi sa tim što je premijerka rekla, pošto se u Srbijagasu već odavno sprovode reforme.\nČEŠKI PROGRAMERI PROTIV VLADE "To što plaćate milionima, mi ćemo za jedan vikend završiti besplatno"\n10 STVARI KOJE NISTE ZNALI O DAVOSU Koga ulaznica košta 23.000 evra, a koga pola miliona, zašto najviše dolaze muškarci stariji od 45 godina\nDodaje da se već uvodi profesionalni menadžment i da je on već prošao kroz sve te konkurse.\n"Mi smo se veće restrukturiralii u smislu da smo odvojili transportera, verovatno ćemo odvojiti i distributera. U Srbiji treba formirati četiri zone za distribuciju. Sve što traži vlada, mi ćemo da uradimo, ali bojim se da ta priča, ne branim nikoga... To se svodi na to da izbacimo socijalnu politiku iz Srbijagasa i to smo i uradili. Imali smo EBIDA 150 miliona evra, malo li je", kazao je Bajatović.\nGovoreći o životnoj sredini, navodi da u Beogradu nisu toplane zagađivači pošto su skoro sve na gas.\nDodaje da bi samo u Beogradu moglo da se uvede više od 300.000 individualnih priljučaka, kao i da će kompletna gasifikacija biti završena naredne godine u glavnom gradu.\nRealizuju se i projekti gasifikacije valjevskog okruga, završena je gasifikacija požarevačkog okruga, dodao je Bajatović.\nPRIKLJUČAK ZA GAS KOŠTAĆE OKO 780 EVRA Bajatović: "Plaćanje beskamatno tri do pet godina"\nDRŽAVA PONOVO POMAŽE SRBIJAGASU Dva kredita obezbeđena sa 20 miliona evra\nOdobreno da "Srbijagas" PREUZME KONTROLU nad "Bijeljina-gasom"\nBeogradska berza: Uzleteli BELEX indeksi\nIndeksi Beogradske berze zabeležili su danas snažan oporavak, pri čemu je akcija Aerodroma “Nikola Tesla” ostvarila rekordan skoki od 20 procenata.\nPitanje je dana kada će država prodati 83 odsto akcija Komercijalne banke. Prema informacijama "Blic Biznisa" iz Vlade Srbije, ugovor o prodaji ove srpske banke NLB banci iz Slovenije je spreman, i potpisivanje samo što nije.\nORGANSKU ARONIJU gaji 2.000 poljoprivrednika, cena sa 1.000 dinara PALA na 100 dinara\nOrganska proizvodnja u Srbiji nije dovoljno zastupljena - naime tek 0,4 odsto zemljišta je sa ovom namenom. Oko 2.000 proizvođača bavi se ovim vrstom uzgoja na približno 15.000 hektara. Jedan od njih je Željko Dimitrić iz Male Vranjske kod Šapca, po struci medicinski tehničar, koji ima zasad aronije.\nAmeričke NAKNADE ZA NEZAPOSLENE nekada su kažnjavale LENJOST, sada je NAGRAĐUJU\nDok je dosadašnji američki sistem naknada za nezaposlene motivisao na što brže pronalaženje novog posla, veliki paket pomoći privredi od 2 biliona dolara ciljaće upravo suprotno – da nezaposleni što duže ostanu kod kuće.\nPrvi SMRTNI SLUČAJ od korona virusa u srpskim sredinama na Kosovu\n(UŽIVO) U Srbiji 28 preminulih od korone, NAJMLAĐA ŽRTVA u svetu IMALA JE SAMO ŠEST NEDELJA


Lenovo ThinkCentre A61e Lenovo ThinkCentre A61e – Personal magazin\nKineski proizvođač računara, kompanija Lenovo Group predstavila je model ThinkCentre A61e, za koji su predstavnici kompanije izjavili da se radi o najmanjem, najtišem i energetski najefikasnijem stonom računaru na tržištu.\nThinkCentre A61e je zasnovan na AMD-ovom dvojezgarnom procesoru Athlon 64 X2, ali postoji i verzija sa jednojezgarnim procesorom Sempron. U izradi računara korišćene su komponente koje se mogu reciklirati i ponovo upotrebiti – čak 90 posto korišćenih komponenti spada u tu vrstu materijala. Ekološkim svojstvima računara doprinosi i podatak da se može napajati uz pomoć opcionih solarnih baterija.\nModel ThinkCentre A61e se nadovezuje na model ThinkCentre A61, koji je kompanija Lenovo nedavno predstavila. Taj model se nalazi u kućištu većeg formata, ali se takođe odlikuje dobrom energetskom efiksanošću.\nLenovo ThinkCentre A61e was last modified: February 3rd, 2008 by Redakcija\nMSI Radeon HD 3650 i 3450\nPredaja računarske opreme sudovima u Aleksincu, Sokobanji, Knjaževcu i Svrljigu


Beta 13. januara 2019. 13:05\nPredsednik pokreta Dveri Boško Obradović uputio je pismo predsedniku Rusije Vladimiru Putinu u kojem poručuje da vlast u Beogradu njegovu posetu 17. januara želi da zloupotrebi u dnevno-političke svrhe i da je predstavi kao „podršku vladajućem režimu, a ne Srbiji“.\nObradović u pismu poželeo Putinu dobrodošlicu, jer je „prijatelj srpskog naroda i države“, a Srbi i Rusi su slovenska braća „po zajedničkom poreklu, jeziku, veri, kulturi i istoriji, tradicionalnim vrednostima i sudbini“.\n„Upravo vodjen tim bratskim i prijateljskim osećanjima prema Ruskoj Federaciji, dužan sam da Vas obavestim o tome da aktuelna vlast u Srbiji želi da zloupotrebi Vaš dolazak u dnevno-političke svrhe i da ga predstavi kao podršku vladajućem režimu, a ne Srbiji“, naveo je Obradović.\n„Time želi grubo da zloupotrebi Vaš dolazak i pozitivna osećanja većine gradjana Srbije prema Vama i Rusiji. I mnogi gradjani Srbije koji ne podržavaju aktuelnu vlast izašli bi da Vas pozdrave kada to ne bi bila manipulacija vladajućeg režima u dnevno-političke svrhe“, ocenio je Obradović.\nOn dalje navodi da se aktuelnoj vlasti u Beogradu ne sme verovati, iako tvrdi da Srbija neće ostati članica NATO i da neće uvesti sankcije Rusiji, jer su „spremni i da trguju sopstvenom zemljom i teritorijom, kao što to trenutno čini predsednik Srbije Aleksandar Vučić tajno pregovarajući o Kosovu i Metohiji bez znanja i saglasnosti Narodne skupštine Srbije“.\n„Ja verujem da Vi ne možete pružiti podršku jednoj vlasti koja je spremna da se odrekne dela svoje državne teritorije, jer dobro znate šta za Srbiju, Evropu i Rusiju znači Kosovo i Metohija kao jedna od najznačajnijih hrišćanskih svetih zemalja. Ono što je Krim za Rusiju – mesto krštenja ruskog naroda – to je KiM za Srbiju“, napisao je Obradović


Mineapolis uveo policijski čas u pokušaju da spriječi nerede - CdM\nMineapolis uveo policijski čas u pokušaju da spriječi nerede\nIzvor: Glas Amerike / Tanjug\nFoto: Twitter KSTP\nGradonačelnik Mineapolisa Džejkob Frej saopštio je sinoć da će u tom gradu ovog vikenda biti na snazi obavezan noćni policijski čas.\n<<<U SAD uhapšen policajac zbog smrti Afroamerikanca>>>\nOdlučeno je nakon što su tri dana zaredom održavani protesti zbog smrti Afroamerikanca Džordža Flojda, koji su postali nasilni.\nKako navodi AP, policijski čas počeće u petak u 20 časova po lokalnom vremenu i trajati do subote u šest sati ujutru, a potom će opet biti na snazi od subote u 20 časova do nedelje u šest ujutru.\n<<<Rasni nemiri u SAD-u: Proglašeno vanredno stanje, garda na ulicama, demonstranti upali u policijsku stanicu>>>>\nFrej je rekao da za vrijeme trajanja policjskog časa niko ne smije da se pojavljuje u javnosti, osim osoba koje su zadužene za hitne situacije ili ljudi kojima trega zdravstvena pomoć, koji bježe od neke opasnosti ili su beskućnici.\nU slučaju kršenja mjera, prijeti kazna od 1.000 američkih dolara i zatvorska kazna u trajanju od 90 dana.\nSlučaj je privukao pažnju javnosti, pošto su očevici snimili i na društvenim mrežama objavili video snimak intervencije, koji prikazuje policajca bijelca kako kleči na vratu osumnjičenog muškarca – crnca, dok ga ovaj upozorava da ne može da diše.\nAnother piece of video: https://t.co/XcyE5Fk5zD\nTako je u Finiksu, Denveru, Las Vegasu, Los Anđelesu i drugdje, na hiljade demonstranata nosilo transparente “Rekao je da ne može da diše. Pravda za Džordža”, i skandirali parole: “Bez pravde nema mira” i “Recite njegovo ime – Džordž Flojd”.\nU prijestonici, Vašingtonu, Bijela kuća je zatvorena zbog protesta u parku Lafajet. Demonstranti, od kojih su neki ispisali grafite na obližnjoj zgradi, sukobili su se sa agentima tajne službe.\nTagsDžordž Flojd Mineapolis nemiri policijski čas protesti SAD\nNi sami ne znaju za sta protestuju . Skida se tramp to je ocigledno , neko ce drugi da zamjeni tog kretena i opet ce biti sve po starom , a ljudi ovce. Haha zalosno je gledati ovu demokratiju…\nPodrska za demostrante 👍👍\nPodrska Trampu i DPS\nDirektor FBI: Kina je najveća prijetnja


Kolaković: Prolazimo ‘dečje bolesti’, koje su sastavni deo puta do uspeha - Telesport.rs\nMarinković: Moramo da pobedimo Belgiju i to je to Junajted dogovorio beka, sada krade pojačanje Arsenalu! Cicipas: Ako padnem, uvek ću ustati i nastaviti naporno da radim Turci tvrde: Bjelica se dogovorio! Igra nerava završena uspešno po crno-bele, Marković treći put u Humskoj! Partizan se zvanično oprostio od Mura i Dangubića\nKolaković: Prolazimo ‘dečje bolesti’, koje su sastavni deo puta do uspeha\nDve pobede i dva poraza, to je učinak naše odbojkaške reprezentacije na prvom turniru Lige nacija, ostaje žal za jednom više koja je mogla biti ostvarena protiv Nemačke.\n– Mislim da smo uradili dobar posao na turniru, ajde rezultatski dve pobede i dva poraza ne možemo da kažemo da je baš loše. Za još dve pobede ili jednu nedostajalo je iskustva, nedostajalo je možda mirnoće u presudnim trenucima, kada smo imali inicijativu i protiv Francuza i protiv Nemaca. Prolazimo ‘dečje bolesti’, koje su sastavni deo puta do uspeha, jer ovo su ne toliko mladi igrači, nego su igrači koji nemaju iskustva na ovom nivou.\nSelektor Kolaković je zadovoljan učinjenim, smatra da je sve što se dešava u ovim trenucima neophodno iskustvo.\n– Igrali smo protiv gotovo kompletnih selekcija Francuske i Nemačke, sa igračima koji nisu do sada imali šansu da igraju na ovom nivou zajedno, tako da možemo biti zadovoljni ovim što smo uradili. Naravno da je svima žao naročito sinoćne utakmice protiv Nemaca što tu nismo zabeležili pobedu. Mislim da smo uradili puno posla za ovo kratko vreme i dali smo sebi još više zadataka u perspektivi.\nMarinković: Moramo da pobedimo Belgiju i to...


Prikazivanje članaka po tagu američki fudbal - Sportski portal Srbije\nPrikazivanje članaka po tagu američki fudbal\nNova sezona američkog fudbala\nNova sezona Sport klub Prve lige Srbije američkog fudbala startuje narednog vikenda.\nKlub američkog Fudbala KB Zmajevi Vas poziv na Humanitarni meč.\nUtakmica u Nedelju 07.06.2015. u 13h na stadionu Radničkog NBGD između neporaženih ekipa Zmajeva i Mamuta iz Kikinde, pored epiteta derbija Lige ,imaće i humanitarni karakter.\nAmerički fudbal u Srbiji\nDo pre dvadesetak godina o ovom dinamičnom i kontaktnom sportu se malo toga znalo u našoj zemlji, pa usuđujem se reći i Evropi. Međutim, negde s’ početka novog milenijuma ili nešto malo ranije, dolazi do popularizacije ovog sporta i u nas. Pre svega medijski a nedugo zatim su se pojavili i prvi entuzijasti koji su bili zainteresovani i za nešto više od pukog posmatranja ovog sporta putem malih ekrana.\n„Vojvotkinje“ - Američki fudbal na ženski način\nAmerički fudbal u našoj zemlji nema dugu istoriju. Naime, kao počeci pominju se 2002. i 2003. godina, kada je osnovan i Savez američkog fudbala Srbije. Prva asocijacija na ovaj sport najčešće je grubost i igra koja je namenjena muškarcima. To potvrđuje i činjenica da je u Srbiji za relativno kratko vreme osnovano više od dvadeset muških klubova, a okupljena je i reprezentacija.\nRonilački klub Orka Grad: KikindaAdresa: Miloša Velikog 57Web: rkorka.com\nŠahovski klub ''Vidikovac'' Beograd Grad: Beograd-RakovicaAdresa: Vidikovački venac 79 - OrašacWeb: www.sk-vidikovac.com\nPlesni klub Tea Dance Team Beograd Grad: Beograd-VračarAdresa: Beogradska 71. S.C. Tašmajdan\nKlizalište Pingvin Novi Beograd Grad: Beograd-Novi BeogradAdresa: Jurija Gagarina 78Web: www.hkbeostar.rs/index.php/hk-beostar/klizaliste-pingvin\nHelena Pajović - Klizački klub Beograd Grad: Beograd-PalilulaAdresa: Čarlija Čaplina 39Web: www.skatehelena.org\nOlimpik - Klizački klub Beograd Grad: Beograd-PalilulaAdresa: Kraljice Marije 35Web: www.olimpik.org.rs\nMladost - Škola klizanja Beograd Grad: Beograd-PalilulaAdresa: Božidara Adžije 23Web: www.kalik.net


Djilas: Najava ulaganja 100 miliona evra u stadione dokaz da je vlast izgubila dodir sa realnošću – NovostiDana.rs\nDjilas: Najava ulaganja 100 miliona evra u stadione dokaz da je vlast izgubila dodir sa realnošću\nPredsednik Stranke slobode i pravde Dragan Djilas ocenio je danas da izjava direktora vladine Kancelarije za upravljanje javnim ulaganjima Marka Blagojevića da će država „uložiti preko 100 miliona evra“ za izgradnju novih i rekonstrukciju postojećih fudbalskih stadiona u Srbiji, predstavlja „najnoviji dokaz potpunog gubitka dodira sa realnošću sadašnje vlasti“.\nNavodeći da „nema novca za lekare, medicinske sestre, nastavnike, kvalifikovane radnike, za decu za besplatne obroke u školama i udžbenike, ali da ima za fudbalske stadione“, Djilas je ocenio da je „neophodna što brža promena vlasti i sistema“, jer će kako je rekao, „posledice ovakvih štetočinskih odluka snositi generacije i generacije gradjana Srbije“.\n„Dok gradjani čekaju godinama na preglede i operacije u zdravstvenim ustanovama, dok roditelji spavaju ispred škola da bi upisali decu jer nema dovoljno mesta, dok država smanjuje plate i penzije jer nema dovoljno para u budžetu, iz tog istog budžeta se izdvaja izmedju 100 i 150 miliona evra za izgradnju novih stadiona!?“, naveo je Djilas a prenela Stranka slobode i pravde.\nDirektor vladine Kancelarije za upravljanje javnim ulaganjima Marko Blagojević izjavio je da će do 2021. godine, u Srbiji biti izgradjeno šest novih fudbalskih stadiona dok će tri biti potpuno rekonstruisana.\nOn je najavio da će novi stadioni biti izgradjeni u Subotici, Loznici, Zaječaru, Kraljevu, Leskovcu i Vranju dok će u Nišu, Novom Sadu i Kragujevcu biti rekonstruisani.\nPrema njegovim rečima, procena je da će cena izgradnje šest novih stadiona iznositi oko 1.500 evra po jednom mestu.


Za učešće je potrebno izvršiti registraciju na web platformi VIDEO na kojoj će biti održan kompletan sadržaj foruma\nProjekt “Dijaspora za razvoj” (D4D), u saradnji sa Sarajevskom regionalnom razvojnom agencijom SERDA i partnerskim općinama, organizuje poslovni online Biznis Forum za predstavnike bh. dijaspore, lokalnih zajednica, bh. poduzetnika i udruženja iz oblasti metalskog sektora i pratećih industrija koji će biti održan 7. aprila 2021.\nForum ima za cilj da predstavi potencijale za ulaganje bh.dijaspore u metalski sektor i prateće industrije, predstavi uspješne priče dosadašnjih investitora, te da kroz individualne b2b sastanke podrži lokalne zajednice i bh. poduzetnike u pronalasku svojih potencijalnih investitora i poslovnih partnera iz bh.dijaspore, najavljeno je iz SERDA-a.\nZa učešće je potrebno izvršiti registraciju na web platformi VIDEO na kojoj će biti održan kompletan sadržaj foruma.\nPlatforma omogućava jednostavno kreiranje profila, opis investicionog projekta i/ili ideje, pretraživanje profila ostalih registrovanih učesnika, te zakazivanje sastanak s potencijalnim partnerima u BiH i bh.dijaspori.\nProjekt “Dijaspora za razvoj” (D4D) provodi Ministarstvo za ljudska prava i izbjeglice BiH i Vlada Švicarske, u partnerstvu sa UNDP-om i IOM-om.